
ßeklaracia pti Iü Rajta de la Popalftj je Pnco 

La Generala Asambleo aprobis la Deklaracion pri la Rajto de la Popoloj je 
Paco per la rezolucio 39/11 de la 12-a de novembro 1984, kiu estis akceptita 
kun rekorda nombro de 92 jesaj voĉoj sen iu kontraŭvoĉo ĉe 34 sindetenoj. La 
teksto estis ellaborita de Bulgario, Kubo, Ekvatora Gvineo, Germana Demo¬ 
kratie Respubliko, Popoldemokratia Respubliko Laoso, Libia Araba Gamahirijo, 
Mongolio kaj Nikaragvo. 

En la sama rezolucio la Generala Asambleo petas la Generalen Sekretärin 
zorgi pri la plejeble granda disvastigo de la Deklaracio interŝtatoj, interŝtataj 
kaj neŝtataj organizajoj kiel ankaü inter aliaj konvenaj organizajoj. 

Deklaracio 


La Generala Asambleo 

— konfirmante denove, ke la konser- 
vado de la paco kaj sekureco je 
internacia nivelo estas ĉefa celo de 
la Unuiĝintaj Nacioj, 

— konsciante la principojn de la in¬ 
ternacia juro fiksitajn en la Carto 
de la Unuiĝintaj Nacioj, 

— esprimante la volon kaj la sopiron 
de ĉiuj popoloj elradiki la militon 
el la vivo de la homaro kaj antau 
ĉio malebligi mondvastan nuklean 
katastrofon, 

— konvinkita pri tio, ke vivo sen milito 
estas la unua internacia kondiĉo 
por materia bonstato, evoluo kaj 
progreso de la landoj same kiel por 
la plena realigo de la rajtoj kaj 
bazaj homaj liberecoj, proklamitaj 
de la Unuiĝintaj Nacioj, 

— konsciante, ke la kreo de daüra paco 
sur la Tero en la nuklea epoko 
estas la ĉefa kondiĉo por la kon- 
servado de la homa civilizacio kaj 
por la transvivo de la homaro, 

— rekonante, ke la konservado de 
paca vivo por la popoloj estas la 
sankta devo de ĉiu ŝtato, 


1. proklamas solene, ke la popoloj 
de nia planedo havas sanktan 
rajton je paco; 

2. deklaras solene, ke protekti la 
rajton de la popoloj je paco 
kaj progresigi ĝian realigon 
estas la baza devo de ĉiu unu- 
opa ŝtato; 

3. emfazas, ke la sekurigo de la 
praktikado de la rajto de la po¬ 
poloj je paco postulas, ke la 
politiko de la ŝtatoj celu la 
forigon de militdanĝero, ĉefe 
de atoma milito, la rezignon je 
apliko de perforto en interna- 
ciaj rilatoj kaj pacan solvon de 
internaciaj disputoj per pacaj 
rimedoj sur la bazo de la Ĉarto 
de la Unuiĝintaj Nacioj; 

4. alvokas ĉiujn ŝtatojn kaj inter- 
naciajn organizajojn fari sian 
plej eblan por subteni la prak- 
tikadon de la rajto de popoloj 
je paco per apliko de taügaj 
paŝoj je nacia kaj internacia 
niveloj. 




UK en Pekino 


La Kongreso sub azia suno 


Dum la lastaj jaroj la esperantistaro 
sekvis kun granda interesiĝo la fortan 
reevoluon de la Esperanto-movado en 
Popola Respubliko Ĉinio. Kiam antaŭ 
kelkaj jaroj ĉinaj respondeculoj anon- 
cis la planon organizi Universalen 
Kongreson en Pekino, eble multaj ne 
tute kredis la anoncon. Kaj tarnen, 
la ĉinaj esperantistoj realigis sian 
planon. 

De la 26a de julio ĝis 2a de aŭgusto 
1986 en la ĉefurbo de Popola Respu¬ 
bliko Ĉinio, Beijing, okazis la 71a Uni¬ 
versale Kongreso de Esperanto. Parto- 
prenis ĝin pli ol 2400 kongresanoj el 
54 landoj. Ĉi-tiu kongreso, kiel sub- 
strekis ĉinaj aütoritatuloj, estis la plej 
granda internacia kongreso iam ajn 
organizita en ĉinio. Kaj ĝi estis la 
plej granda UK ekster Europo. Do 
atentindaj rekordoj. La kongreso havis 
la kadran temon „Interkompreniĝo — 
paco — evoluo" kaj volis esti kontri- 
buo al la Internacia Jaro de la Paco, 
deklarita de Unuiĝintaj Nacioj. 

1. La inauguro 

Dimanĉe, la 27an de julio, okazis la 
eksterordinare impresa inauguro. Par- 
toprenis multaj eminentaj personuloj 
el la politiko kaj kultura vivo de Cinio. 
La Alta Protektanto, Peng Zhen, prezi- 
danto de la Konstanta Komitato de la 
Tutlanda Popola Kongreso (= Popola 
Kongreso) ne povis persone parto- 
preni. Sed multaj membroj de la tre 
prestiĝa Honora Komitato de la Kon¬ 
greso ĉeestis, ĉefrunte la du vieprezi- 
dantoj de la Popola Kongreso Huang 
Hua kaj Chu Tu-nan. Ambaü faris 
signifoplenajn paroladojn kaj tre forte 
substrekis la valoron de Esperanto en 
la batalo de la paco. Ili elstarigis la 
tradiciojn de la Esperanto-movado en 
ĉinio, tradiciojn, kiuj estas intime ligi- 
taj kun la popolliberiga batalo de la 
20aj kaj 30aj jaroj. La vicurbestro de 
Pekino, honora prezidanto de Pekina 
Esperanto-Asocio, eĉ faris sian alpa- 
rolon en Esperanto. En tre bona kon- 
ciza parolado la vieprezidinto de UEA 
kaj nun novelektita prezidanto, prof. 
Humphrey Tonkin (rektoro de la Uni- 
versitato Potsdam/Novjorko) tre klare 
montris la intimajn rilatojn inter la 


tri partoj de la kongresa temo: inter- 
kompreniĝo — paco — evoluo. AI la 
inaŭgura etoso ankaŭ kontribuis ĉina 
harpistino kaj ĉina-bulgara koruso. 
Ankau ci-jare denove multaj diploma- 
toj salutis la kongreson. Kiel repre- 
zentanto de la ambasado de GDR en 
Ĉinio partoprenis ties aferŝarĝito s-ro 
Eller. 

Delegitoj de Esperanto-Asocio en Kul- 
turligo de GDR, kiuj aktive partoprenis 
la kongreson per multaj kontribuoj, 
estis la prezidanto de GDREA Hans 
Heinel kaj la sekretario d-ro Detlev 
Blanke. 

2. La Kongrestemo 

Verŝajne la plej bona resuma pre- 
zento ad la temo estis tiu de prof. 
Tonkin dum la inauguro. Se oni kredis, 
ke la temo ludis rolon dum la tuta 
kongreso, oni eraris. Bedaurinde nur 
unu tago, la „Tago de la Paco" estis 
dediĉita al pli profundaj diskutoj. Dum 
la ĝeneralaj konferencoj kaj dum la 
publika kunsido de Mondpaca Espe- 
rantista Movado estis la ebleco trakti 
la gravan temon. Multaj el la disku- 
tintoj esprimis la neceson serĉi ko- 
munan bazon por malstreĉiĝo kaj mal- 
armado, ĉar, kiel diris itala katoliko 
prave, ni ĉiuj sidas en unu boato kaj 
aŭ komune pereos aŭ komune saviĝos. 
Kiel estis decidite 1985 en Augsburgo 
dum la 70a UK la „Tago de la 
paco" okazu ĉiujare. Espereble la 
temo de la paco ne nur estas traktata 
dum UK-oj okaze de ia Internacia 
Jaro de Paco. Ja la temo urĝiĝas pli 
kaj pli, tute sendepende de internaciaj 
UN'jaroj. Menciindas, ke dum la pu¬ 
blika MEM-kuneno la partoprenintoj 
telegrame aldonis siajn subskribojn al 
la internacia kampanjo por malper- 
meso de ĉiuj nukleaj armiloj. La kam- 
panjon iniciatis la Komitato Hiroshimo- 
Nagasaki. 

3. Klerigaj programoj 

La kongreson partoprenis pli ol 300 
ĉinoj kaj 350 japanoj. Do tre senteblis 
la „azia komponento" de la kongreso, 
feliĉe en multaj aranĝoj. 

La Internacia Kongresa Universitato 
okazigis sian 39an sesion sub la rek- 

toreco de prof. Ye Junijan, eminenta 
verkisto kaj profesoro. Oni povis aŭs- 
kulti jenajn prelegojn: 

— prof. d-ro Chen Yuan (Cinio): Po- 
polo, lingvo kaj kulturo 

— prof. d-ro Sinitirö Kawamura (Ja- 
panio): La reakcio de Maillard 
inter amino- kaj karbonilgrupoj en 
manĝaĵo kaj aliaj 

— prof. d-ro lo Chou (ĉinio): Papilioj 
venas 

— prof. d-ro Jannes Markus Mabe- 
soone (Brazilo): Resuma historio de 
la tero 

— d-ro E. James Liebermann (Usono): 
Psikoterapio: Evoluo de post Sig¬ 
mund Freud 

— prof. d-ro Bozidar Popoviĉ (Jugo- 
slavio): Popaŝa astronomia solvado 
de la glaciepoka enigmo 

— d-ro Leszek Kordylewski (Pollando): 
Interno de la ĉela membrano 

— d-rino Daniela Deneva (Bulgario): 
Interna strukturo de la tero lau sis- 
mologiaj donitajoj 

— Li Shijun (Cinio): Enkonduko al 
studo pri ĉinaj popolaj kantoj 

— d-ro Victor Sadler (Nederlando): 
Distribuita lingvo-tradukado (DLT): 
nuna stato kaj potencialoj. 

Krome okazis la jam tradicia esperan- 
tologia konferenco, la 9a sesio. La 
prelegintoj aliris la kadran temon „In- 
ternacieco de Esperanto ei neeüropa 
vidpunkto". La konferencon gvidis d-ro 
D. Blanke. Prelegis: d-ro Dan Maxwell 
(Usono): „Generalaj homaj kapabloj 
kaj antaükonoj rilate lingvolernado“, 
d-ro Julius Baibin (Usono): „Cu Espe¬ 
ranto estas latinida lingvo?", Ilona 
Koutny-Gill (Hungario): „Esperanto 
kaj la aglutinaj lingvoj", Kurisu Kei 
(Japanio): „Malfacilajoj de Esperanto 
por japanoj", Nagata Akiko (Japanio/ 
Nederlando): „Lingvikaj vortoj de Es¬ 
peranto, el vidpunkto de japanling- 
vano", d-ro Amri Wandel (Israelo): 
„La Lingvo Internacia el ekstereüropa 
perspektivo". 

La prelegoj kaj vigla diskuto montris, 
ke Esperanto estas ne same facile ler¬ 
nebla por europanoj kaj azianoj, kaj 
ke oni entute estu tre singardema pa- 
rolante pri la „facileco" de Esperanto. 
Gi estas ĉiam nur relative. La tuta 
kongreso ja tre bone instruis al la 


europaj esperantistoj nepre pli atenti 
la vidpunkton de aziaj esperantistoj, 
rilate lingvajn problemojn sarne kiel 
movadajn. 

Kompletigis sin reciproke la esperan- 
tologia konferenco kaj la „Tago de la 
Lernejo“, kiu traktis per prelegoj kaj 
diskutoj la temon „Kiaj estas la apar- 
taj problemoj en la instruado de Espe¬ 
ranto en la oriento?" Dum la kunsido 
de Internacia Unuiĝo de Esperantistoj- 
Filologoj d-ro Blanke prelegis pri la 
nomo de la lingvo de Zamenhof. La 
teksto aperis sur paĝoj 105—112. 

4. Novelektoj 

La Komitato de UEA elektis ci-jare 
sian novan Estraron. Antaue necesis 
elekti la komitatanojn C, t. e. membroj 
de la Komitato de UEA elekteblaj pro 
apartaj fakaj aü aliaj meritoj por la 
Esperanto-movado kaj pro tio utilaj 
al UEA. AI la elektitoj ankau apartenis 
d-ro Blanke. Oficiala membro de la 
Komitato flanke de GDREA estas ĝia 
prezidanto Hans Heinel (Komitatano 
A). 

Post sufiĉe ardaj debatoj kaj tre mal- 
bona laboro de la Elekto-Komisiono 
oni povis elekti novan prezidanton kaj 
Estraron. El la du kandidatoj d-roj 
Werner Bormann (FRG) kaj Humphrey 
Tonkin (Usono), klare elektiĝis la dua 
kaj ricevis la konfidon de la grandega 
plimulto de la Komitato. AI la nova 
Estraro krome apartenas: Yosimi 
Umeda, vieprezidanto (Japanio); Gre- 
goire Maertens (Nederlando, la an- 
taüa prezidinto); d-rino Flora Szabö- 
Felsö (Hungario), ĝenerala sekretario; 
d-rino Barbara Despiney (Francio); 
Diccon Mastermann (Britio); d-ro Vic¬ 
tor Sadler (Nederlando); prof. d-ro 
Otto Haszpra (Hungario); Jean-Louis 
Texier (Francio). 

5. Kulturo 

Kompreneble la gastiganta lando di- 
versmaniere montris sian specifan kon- 
tribuon. Ne nur per prelegoj dum la 
Internacia Kongresa Universitato. En 
la libroservo dominis la belegaj ĉinaj 
elclonajoj. En la Ĉina Teatrejo oni 
povis ĝui la „nacian vesperon“ kun 
dancoj, kantoj, akrobatajoj kaj parto 
de la fama pekina opero. AI japanino, 
kiu batalis por la liberigo de Cinio 

(Verda Majo, t. e. Hasegaŭa Teru) 
Spomenka Ŝtimec el Jugoslavio dediĉis 
sian monodramon, prezentitan de 
Vida Jerman. Bela bunta historia pan- 
oramo estis „La silka vojo". Granda 
surprizo por multaj estis la koncerto 
de la bonega kanadanino Joölle Rabu, 
vere profesia kanzonistino, espereble 
ankoraŭ ofte aŭdota. 

Por multaj la kongreso fariĝis kongreso 
de bankedoj. Pli ol 500 kongresanoj 
estis feste akceptitaj en la fama Po- 
pola Halo de Pekino de la vicprezi- 
danto de la Popola Kongreso Huang 
Hua, kiu utiligis la okazon ankoraŭ- 
foje esprimi sian grandan simpation 
por Esperanto. Sed al bankedoj ankaŭ 
invitis la vicurbestro de Pekino, la vic- 
ministro de la „Ŝtata Komitato por 
lingvo" prof. d-ro Chen Yuan, la direk- 
toro de la fremdlingva librokomerca 
entrepreno, kie ekzistas aparta Espe- 


ranto-Sekcio. La Esperanto-Propagan¬ 
da Asocio de Oomoto invitis la Komi- 
taton de UEA k. s. Nu — la bankedoj 
ne nur ebligis konatiĝon kun la fama 
ĉina kuirarto sed ankaŭ donis eblecon 
por iom pli trankvilaj penso-interŝan- 
ĝoj. Pro teknikaj kialoj multe da tem- 
po dum la kongresa semajno foruziĝis 
pro longaj busvojaĝoj kaj organizitaj 
temporabaj komunaj manĝoj. Sed tio 
verŝajne ne estis evitebla. 

La ĉinaj esperantistoj laboregis kaj 
sukcesis: la 71a UK-o fariĝis granda 
sukceso. La jubilea kongreso 1987 oka- 
zos en Varsovio. AI Ĉina Esperanto- 
Ligo kaj ĉiuj kunsubtenintoj tre gran¬ 
dan dankon pro tiu ne tute facile or- 
ganizebla kongreso en la plej mult- 
homa lando de la mondo. 

D. Blanke 


A A 

Renkontingoj kun amikoj en Pekino kaj Sanghajo 


Post la 71a Universala Kongreso de 
Esperanto la sekretario de GDREA, 
d-ro Detlev Blanke, laü invito de la 
Japana Esperanto-Instituto partoprenis 
internacian sciencan simpozion en 
Tokio (vidu p. 102). 

Revene ei Japanio li havis tre agrablan 
restadon inter esperantistoj de Sang- 
haja Esperanto-Asocio. Li prelegis an- 
taŭ Ĉ. 200 esperantistoj kaj neespe- 
rantistoj pri la monda lingvo problemo 
kaj pri la Esperanto-movado en eüro- 
paj socialismaj landoj (tradukita 
einen). Aparte agrabla estis renkon- 
tiĝo kun la prezidanto de la Federacio 
de filozofio kaj sociaj sciencoj de 
Sanghajo, en kies kadro laboras la 
esperantistoj. La konata lingvisto prof. 
d-ro Luu Zhufeng kaj d-ro Blanke sub- 
strekis siajn kontentecojn pri la bone 
evoluantaj rilatoj inter Ĉinio kaj GDR. 

La sekretario de la Sanghaja Esperan¬ 
to-Asocio, s-ro Wang Minhao kaj la 
instruistino s-ino Qian Ming-qi, tre 
afable helpis al la gasto el GDR. En 


Pekino akeeptis la sekretarion de 
GDREA s-ro Li Shijun, vicĉefredaktoro 
de „El Popola Ĉinio", kiu estis fine de 
1985 en Berlin. Antaŭ Ĉ. 30 membroj 
de la Pekina Esperanto-Asocio d-ro 
Blanke prelegis pri la Esperanto-mo¬ 
vado en eüropaj socialismaj landoj 
kaj respondis multajn demandojn. En 
Sanghajo kaj en Pekino li ĉie sentis 
la varman amikecon kaj gastamon 
de la ĉinaj esperantistoj. AI ili tre 
apartan dankon. 

— e 


La 71a en televido kaj radio de GDR 


En la gazetaro de GDR aperis kelkoj 
bone videblaj informoj pri la 71a UK-o, 
ekz. en „Neues Deutschland" la 24an, 
28an de julio kaj 4an de augusto. 

Krome Radio DDR prezentis apartan 
raporton. La „Aktuelle Kamera" am- 
plekse raportis (kun filmo) pri la kon¬ 
greso en sia disaudigo de la 2a de 
aügusto 1986 vespere en ambaü pro- 
gramoj. 

Kongresaj Rezoiucioj 


EKSTERA REZOLUCIO 

La 71-a Universala Kongreso de Espe¬ 
ranto, okazinta de 27. julio ĝis 2. aŭ- 
gusto, 1986, en Pekino, kun 2 482 kon- 
gresanoj el 53 landoj. 

traktinte kiel kontribuon al la Inter- 
nacia Jaro de Paco la Kongresan Te- 
mon „Interkompreniĝo, Paco, Evoluo", 

emfazas la bezonon de efika inter- 
nacia lingva komunikado en spirito 
de egaleco por interkompreniĝo inter 
diverslingvanoj kaj homoj kun mal- 
samaj mondkonceptoj, 

elstarigas la fakton, ke progreso de la 
homaro en la materia, socia, kultura 
kaj teknika evoluoj eblas nur sub kon- 
diĉoj de daŭra kaj stabila paco bazita 
sur plena interkompreniĝo, 

notas kun kontento la favoran eĥon 
kaj subtenon, kiun trovas la kongreso 
flanke de ĉinaj aŭtoritatoj en la regi- 
staro kaj en politika, kultura kaj scien- 
ca rondoj, 

substrekas la fakton ke la internacia 
lingvo Esperanto povas efike kontribui 
al la pliprofundigo de la ligoj inter 
aziaj landoj kaj Azio kaj aliaj konti- 
nentoj, kaj 

alvokas al la registaroj, ke surbaze 
de la Rezolucio Res 23/11.11 de Unes- 
ko favore al la centjara jubileo de 
Esperanto ili donu apogon al la Inter¬ 
nacia Lingvo kiel rimedo de internacia 
intelekta interŝanĝo, precipe por la 
scienc-teknika progreso de la evolu- 
landoj. 

INTERNA REZOLUCIO 

La 71-a Universala Kongreso de Espe¬ 
ranto, okazinta de 27 julio ĝis 2 aü- 
gusto, 1986, en Pekino, kun 2 482 kon- 
gresanoj el 53 landoj, 

esprimante sian kontenton, ke la kon¬ 
greso ne nur estis la plej granda in¬ 
ternacia aranĝo ĝis nun okazinta en 
Cinio, sed ankau la plej granda Espe- 
ranto-kongreso ekster Eüropo, 


konstatante, ke en Ĉinio kreiĝas nova 
potencialo de la nuntempa Esperanto- 
movado, 

gratulante aparte la ĉinajn esperan- 
tistojn pro iliaj multflankaj kontribuoj 
al la internacia Esperanto-movado 
generale kaj al la kongreso specife, 

alvokas al ĉiu j landaj kaj fakaj asocioj 
subteni lau siaj ebloj la movadon en 
Cina Popola Respubliko kaj en aliaj 
aziaj landoj, precipe per disponigo 
de rimedoj por praktika utiligo de la 
lingvo, 

substrekas, kunlige kun la supra ali- 
neo, la neceson de konscia kaj siste- 
ma aplikado de Esperanto en scienco 
kaj tekniko kaj aliaj fakaj kampoj, kaj 

reapelacias al la landaj asocioj digne 
omaĝi la centjaran jubileon de Espe¬ 
ranto per organizado de apartaj jubi- 
leaj kunvenoj, aranĝoj, eldonaĵoj, eks- 
pozicioj kaj aliaj agadoj. 


Lusin en libro pri Beijing 

En la eldonejo por fremdlingva litera- 
turo Beijing 1985 en aperis en germana 
lingvo 210paga libro „Beijing 
Hauptstadt der Volksrepublik China" 
(Beijing — ĉefurbo de la Popola Res¬ 
publiko Cinio). Sur paĝoj 147 — 154 
oni trovos ĉapitron pri la fama ĉina 
verkisto Lusin (Lu Xun) kaj la muzeo 
pri lia verko kaj agado, kiu ekzistas 
en Beijing. Por esperantistoj estas 
interese, ke sur p. 150 de la libro 
aperas foto de grupo de 11 esperan¬ 
tistoj antau la sidejo de la Pekina 
Esperanto-Societo, farita la 23an de 
majo 1923. Sur la foto pozas Lusin 
apud Eroŝenko kaj ĉinaj kaj alilandaj 
esperantistoj. Eble la ĉinaj esperan¬ 
tistoj povas identigi la personojn. 

D. B. 

Internacia socilingvistika simpozio en Tokio 


Proksimiĝas la jubilea jaro de Espe¬ 
ranto, la centjariĝo de la internacia 
lingvo. En diversaj lokoj de la mondo 
pro tio okazas apartaj aranĝoj dedi- 
citaj al ĉi-tiu jubileo, ankaŭ en Tokio, 
Japanio. De la 5a ĝis 7a de aŭgusto 
1986 tie okazis internacia simpozio sub 
la temo „Socilingvistikaj aspektoj de 
la Internacia Lingvo". Gin organizis 
Universale Esperanto-Asocio ka] Cen- 
tro de Esploro kaj Dokumentado pri 
la Monda Lingvo Problemo. Aŭspician- 
toj estis la Japana Ministerio pri Edu- 
kado, la Japana Nacia UNESKO- 
Komisiono, la Japana Federacio de 
UNESKO-Asocio kaj la granda konata 
gazeto „Asahi Sinbun". La simpozion 
partoprenis pli ol 200 lingvistoj, stu- 
dentoj kaj aliaj interesitoj. La 12 pre- 
legantoj traktis diversajn aspektojn de 
la monda lingvo-problemo kaj aparte 
de Esperanto. La organizintoj sukeesis 
inviti kelkajn elstarajn japanajn ling- 
vistojn kaj konatajn speciaiistojn el 
diversaj landoj. Jen la prelegoj: 

— prof. d-ro Tanaka, Katuhiko (Uni- 
versitato Hitotsubashi, Japanio): 
„Ŝtataj lingvoj kaj internacia ling¬ 
vo: memstareco de nefortaj etnaj 
lingvoj kaj perspektivo de arte- 
farita internacia lingvo" 

— prof. d-ro Humphrey Tonkin (rek- 
toro de la Universitato Potsdam, 
Novjorko, Usono, prezidanto de 
UEA kaj de CED): „Esperanto kaj 
la angla lingvo: du lingvoj kun 
diversaj celoj“ 

— prof.d-ro Chen Yuan (direktoro de 
la Instituto pri Aplikita Lingvistiko 
ce ĉina Akademio de Sociaj Scien- 
coj, vieministro de Ŝtata Komisiono 
pri Lingvo, vieprezidanto de ĉina 
Eldonista Asocio kaj de Ĉina Espe- 
ranto-Ligo, Pekino, PR Cinio): 
„Multlingva socio: interlingvo aü 
komunlingvo kaj internacia lingvo 
— specife pri ĉina situacio" 

— prof. d-ro Paulo K. Eguti (Nacia 
Muzeo de Etnologio, Japanio): 
„Problemoj pri internacia lingvo 
el la vidpunkto de afrika mondo" 

— prof. d-ro Helmar Frank (direktoro 
de la Instituto pri Kibernetiko ĉe 
la Universitato Paderborn, FRG): 
„Utileco de la Internacia Lingvo 

kiel pontlingvo kaj referenclingvo 
por edukado kaj scienca komuni- 
kado" 

— prof. d-ro Kanno Hiroomi (Tokio 
Universitato por Fremdlingvaj Stu- 
doj, Japanio): „Kie situas la korea 
lingvo en la lingva edukado en 
Azio?" 

— d-ro Peter G. Förster (Universitato 
Hüll, Britio): Cu (artefarita) inter¬ 
nacia lingvo estas revo neatin- 
gebla? Sociaj aspektoj de la Espe- 
ranto-movado" 

— Mgr. Tibor Sekelj (geografo, ver- 
kisto, Zagreb, Jugoslavio): „Cu la 
socio bezonas la Internacian Ling- 
von?" 

— Doc. Gotoo, Hitosi (Universitato 
Tohoku, Japanio): „Interlingvistikaj 
diskutoj en la historio de ling- 
vistiko" 

— Zhang Qicheng (generala sekreta- 
rio de Cina Esperanto-Ligo, Pekino, 
PR Cinio): „Pri la evoluo de Espe¬ 
ranto kaj lingva neutraleco" 

— prof. Claude Piron (tradukisto, psi- 
kologo, Universitato de Genevo, 
Svisio): „Nacieco kaj internacieco 
en Esperanto" 

kaj el Germana Demokratia Respubli- 
ko prelegis d-ro Detlev Blanke, sek- 
ciestro en la ĉefsekretariejo de Kultur- 
ligo kaj sekretario de GDREA: „Soci- 
politikaj influoj kaj la Internacia Ling¬ 
vo. Cu socisistemaj kaj politikaj-ideo- 
logiaj diferencoj reflektiĝas en Espe¬ 
ranto aü kreas lingvovariantojn?" 

La prelegojn sekvis diskuto inter la 
prelegintoj respektive estis responditaj 
demandoj de la aüskultantoj. La pre¬ 
legoj aperos Esperante kaj japane en 
libro komence de 1987. La simpozio 
sendube estis digna kontribuo al la 
jubileo de Esperanto sed, pli grave, 
ĝi certe stimulos la sciencan esploron 
pri interlingvistikaj kaj esperantologiaj 
problemoj en Japanio. Grandan meri- 
ton pri la okazigo de la simpozio havis 
s-ro Y. Umeda, viedirektoro de la Ja¬ 
pana Esperanto-Instituto kaj vieprezi¬ 
danto de UEA. La simpozio okazis sub 
favoraj materiaj cirkonstancoj, tiel la 
partoprenintoj prelegintaj havis ne- 
niajn elspezojn por vojaĝado kaj res- 
tado. D. Blanke 



Gaste ce la 73a Japana Esperanto-Kongreso 


Kiel partopreninto de la internacia 
simpozio en Tokio „socilingvistikaj as- 
pektoj de la internacia lingvo", mi 
estis invitita post la simpozio veturi al 
Osaka por tie partopreni la 73an Ja- 
panan Esperanto-Kongreson. Gi okazis 
de la 9a ĝis 10a de augusto 1986. 

Aliĝis pli ol 300 japanoj kaj kelka] 
eksterlandaj gastoj. La programo en- 
havis solenan malfermon, kunsidojn 
de la Japana Esperanto-Instituto, pre- 
legojn, fakkunsidojn kaj kulturajn pro- 
gramerojn. Mi estis tre köre akeep- 
titaj de la aktivuloj de Japana Pac- 
defenda Esperanto-Asocio, ties ĝene- 
rala sekretario k-do Nanba kaj ties 
prezidanto k-do Kurita. Mi havis la 
eblecon saluti la kongreson en la nomo 
de GDREA, substrekante aparte la gra- 
van laboron de la japanaj esperan- 
tistoj en la kontraumilita movado. En 
la kadro de la kongresa universitato 
prof. Chen Yuan (Pekino, PR Ĉinio) 
prelegis pri „Paŝoj al la reformado de 
literoj en Ĉinio" kaj mi mein pri 
„Specifajoj de la Esperanto-movado 
en kelkaj europaj socialismaj landoj". 

PIug j prelegoj temis pri la fono de la 
UNESKO-rezolucio (Tibor Sekelj, Jugo- 
slavio) kaj la Esperanto-movado en 
Ĉinio (Zhang Qui-Cheng, PR Cinio). 

Aparte interesa kaj vigla estis la kun- 
sido de la japana MEM-Sekcio, kiun 
partoprenis ne nur japanaj esperanti- 
stoj sed ankau gastoj el Brazilo, ĈSSR, 
Hungario, Nederlando kaj GDR. La 
interŝanĝo de vidpunktoj pri la nun- 
tempa internacia situacio kaj la ebloj 
kontribuoj de esperantistoj estis tre 
pensiga. S-roj Polak (ĈSSR) kaj Ku- 
maki (Japanio) jus estis revenintaj de 
la monda konferenco kontrau nuklcaj 
armiloj, okazinta en Hiroshimo kaj 
informis pri la rezultoj. La Japana 
Pacdefenda Esperanto-Asocio ankaü 
informis pri granda subskriba kam- 
panjo por la malpermeso de ĉiuj nu- 
kleaj armiloj. Alvenis pli ol 200 000 
subskriboj el multaj landoj. Pro la bo- 
nega ci-rilata laboro la organo de KP 
de Japanio „Akahata“ en sia eldono 
de 25. 7. 86 amplekse informis pri la 
kampanjo sur la unua paĝo. 

Mi krome havis la eblecon kunveni 


kun esperantistoj el Osaka kaj iespon- 
dis iliajn multajn interesajn deman- 
dojn pri la vivo en GDR aü pri inter- 
naciaj problemoj. Mi estis tre kortuŝita 
de la gastamo de japanaj esperan¬ 
tistoj. K-doj Nanba (Osaka) kaj Aka- 
da (Kobe) eĉ tranoktigis min en ĉar- 
maj japanaj domoj, neforgcseblaj tra- 
vivajoj. 

Mi multon lernis dum mia restado en 
Japanio kaj nun pli bone komprenas 
la specifajojn de la japana Esperanto- 
movado. Sendube mia restado helpos 
pliintensivigi la rilatojn inter japanaj 
esperantistoj kaj tiuj de GDR. 

D. Blanke 

A 

Amikaj rilatoj al Cinio 

Wanxian situas apud la fama „Jang- 
zi"-rivero en la sudokeidenta parto de 
Ĉinio. La urbo, riĉa je bela naturo, 
estas ankaŭ ĉefurbo de la distrikto. 
Jen fondiĝis, je la 10-a de majo 1986, 
„Wanxiana Esperanto-Asocio“. 55 lo- 
kaj eminentuloj ĉeestis la inauguron, 
tri el ili estas direktoroj en la kultura, 
vojaĝa respektive eduka burooj de la 
distriktaj administracioj. S-ro Hu Xiao- 
chun estis elektita kiel prezidanto de 
la nova asocio. Du eksterlandaj espe¬ 
rantistoj estis ekeeptitaj kiel honoraj 
prezidantoj, nomo Joachim Schulze el 
Leipzig (GDR) kaj H. Noda el Nishi- 
nomiya (Japanio). Tion ĉi la anoj de 
la „Wanxiana Esperanto-Asocio" tre 
alte taksas kaj prenas kiel simbolon 
de la amikeco inter la popoloj kaj 
esperantistoj de GDR, Japanio kaj 
Cinio. 

Hu Xiao-chun, Wanxian (Cinio) 

Aldono de la red.: Intertempa la leip- 
ziga Distrikte Estraro de GDREA pro- 
ponis al la nove fondita ĉina E-asocio 
interkonsenton pri amikeca kunlabo- 
rado, por levi la komunajn intencojn 
sur pli altan platformon. 

Gratulon al Alice Schödl 

La konata iama laborista esperantistino 
Alice Schödl cl Neuruppin la 15-an de 
oktobro 1986 fariĝis-nekredeble! — 
80-jara. Ni tre köre gratulas al la jubi- 
leulino dezirante ankorau longe sanon 
kaj viglecon. CE GDREA 

Pri la UK 1987 


Skribis Pola Esperanto-Asocio: 

AL LANDAi ESPERANTO-ASOCIOJ 
AL ESPERANTO-GAZETARO 

Estimataj! 

Lige kun la letero de SAT sendita al la E- 
gazetaro (1986/03/26), kiu atingis nin en la 
fino do aprilo, ni estas devigitaj prezenti kel- 
kojn faktojn kaj nian starpunkton, kion ni 
faras kun sincera bedaŭro, ĉor ni esperis. ke 
SAT-Gvidantoro komprenas siajn mispaŝojn. 
La tekston vi trovos ĉi kune. 

Samtempe ni uzas la okazon por informi vin, 
ke la preparlaboroj al la 72-a Universal 
Kongreso de Esperanto en Varsovio en 1987 
bone evoluas kaj post la lasta (en majo 1986) 
vizito en nia ĉefurbo de la ĝenerala direk- 
toro de UEA, s-ro Simo Milojeviĉ, ankoraŭ 
pli vigliĝis. Laboras novo LKK, kies prezi* 
danto estas elstara pola esperantisto, s-ano 
Stanislaw Swistak, en la konsisto de LKK 
troviĝas kelkaj konataj agantoj de pola kaj 
internacia E-movado, kaj scioncistoj kiel doc. 
d-ro Marian Dobrzynski, d-rino Elzbieta Naw- 
rocka, red. Andrzej Pettyn kaj red. Bolesfaw 
Staszczak el RADIO POLONIA, fakuloj pri 
sioj LKK-funkcioj ekz. mag. Elzbieta Wyrwicz 
(laborantino de la ĉefa Komitato pri Turis- 
mo). Kolina Pienkiewicz el la Pola Esperanto- 
Teatro kaj alioj. Bone evoluas la kunlaboro 
kun la Pola Kulturministerio. vojaĝoficejo 
..Orbis" kaj Flugkompanio LOT, kiu eĉ pro- 
mesis okazigi solenan dum kongresan nomi- 
gon de unu el la pasaĝeraj adiadiloj de 
LOT per la nomo LUDWIK ZAMENHOF, pre- 
tiĝas la kongresa kultura programo, ekskur- 
soj,, informiloj ktp. Cio ĉi esperigas pri bona 
kongreso kaj tian ni vere dezirus realigi. 
Boldau aperos la unua kongresa bulteno, 
sekvos la kongresaj komunikajoj. 

Kun sinceraj salutoj en la nomo de la gvi- 
dantaro de PEA 

Prezidanto de la Estroro 
de Pola EsDeranto-Asocio 
mag. Inĝ. Wlodzimierz Wcsolowski 
Varsovio, 1986/05/19 


KIAL SAT NE KONGRESOS 
EN POLLANDO EN 1987? 

La Plenum-Komitato de SAT dissendis al la 
E-gazetaro leteron, datitan 1986/03/26, lau 
kiu oni povas konkludi, ke SAT estas miri- 
gito, ke „PEA ne plu subtenas" la projekton 
de SAT-kongreso en Pollando en 1987. 

Ni rememorigu la faktojn. En 1983 okaze de 
SAT-kongreso en Linz — Pola Esperonto- 
Asocio prezentis al SAT la inviton kongresi 
en Pollando konforme al plejeble bonaj in- 
tencoj, ĉar en la Jubilea Joro oni volis kon- 
gresigi en Pollando ciujn sincerajn amikojn 
de la potrujo de Esperanto. 

Pasis joroj, dum kiuj flanke de SAT-gvidan- 
taro venis al PEA eĉ nc plej eta signo de 
interesiĝo pri la kongresado en Pollando 
en 1987. Tio ĉi jam povus esti sufiĉa kialo 
por veni al la konvinko, ke la inviton oni 


faris tro frue kaj sen konsidero al la veraj 
emoj kaj interesiĝoj de SAT-gvidantaro. 
Dume en la organo de SAT „Sennaciulo" pli 
kaj pli ofte komencis aperi artikoloj mis- 
prezentantaj kaj misfamigantaj Pollandon 
kaj aliajn socialismajn landojn. Cetere tiuj 
misprezentoj sekvis ne nur en „Sennaciulo", 
sed onkaü en aliaj SAT-eldonajoj frontloke 
kun „Sennacieca Revuo". Misprezentoj, glori- 
gado de kontraüsocialismaj opoziciaj tenden- 
coj, evidenta enmiksiĝado en la internajn 
aferojn de Pollando, dubindigado de alian- 
coj de Pollando kun aliaj socialismaj ŝtatoj 
— jen mallonge dirite la linio de SAT spe- 
guliĝonta en Esperanto-revuoj de tiu orga- 
nizo. 

Ni rememorigu, ke apenau kelkajn monatojn 
post la invito de SAT-kongreso al Pollando 
en „Sennaciulo” oni aperigis kontraüpollan- 
dan artikolon „ĉu la aglo tute cedos?" (de- 
cembro 1983), per kiu oni primokis la stre- 
badon de poloj al la pacavoja rearanĝo de 
la situacio en la propra hejmlando. 

Jen la „omika" dankesprimo de SAT pro la 
invito kongresi en Pollando! Alia ekzemplo 
de la starpunkto de SAT (oni ne diru, ke 
oni ne scias, kio aperas en la propra or¬ 
gano!) estis la artikolo „Pri konferenco de 
Jalto — 40 jaroj", tiom signifoplenaj por la 
evoluo de la postmilita paca situacio en 
Europo. Strange, ke SAT oficiale deklaras sin 
por paco, sed ne volas rekoni la rolon de 
la decidoj de Jalto kaj Potsdamo por la fir- 
migo de tiu paco! 

Estas klare, ke ne la estraro de PEA, sed SAT 
mem per siaj unusignifaj paŝoj fermis al si 
la vojon al Varsovio en la Jubilea Jarol Tia 
estas la vero kaj certe bone konscias tion 
la Plenum-komitato de SAT. Oni ne provu 
respondecigi pri tio polojn, kiuj ĉiam estis 
kaj estos gastamaj, sed neniam konsentos 
akeepti en sia hejmlando dubindajn gastojn. 
Estas bedaurinda afero, ke la gvidantaro de 
SAT ne eltiris ĝustajn konkludojn el sia 
historio, ne lernis el la amaraj spertoj de 
la pasinteco. Domaĝe, ĉar en SAT estas ja 
onkaü valoraj iniciatoj kaj multaj respektin- 
daj ogantoj. Restes esperi, ke prudento kaj 
reolecosento denove superregos en SAT kaj 
tiam venös la tempo, ke SÄT ne nur povos 
kongresi en socialisma lando, sed eble ec 
disvolvi legalan agadan. 

GVIDANTARO 

DE POLA ESPERANTO-ASOCIO 


Kiu fotis? 

Mi serĉas diapozitivojn pri la 39-a IJK de 
TEJO en Debrecen kaj eventuale de 68-a UK 
de Esperanto en Budapest. Bonvolu turni vin 
al Siegfried Wagner, Am Alten Gothaer 
Weg 5, Waltershausen, 5812. 

Detlev Blanke 

Antaŭ la centjariĝo ekestas duboj . . . 

.Esperanto“ aii „Internacia Lingvo (ILo)" - Kiel nomi la lingvon? 


1. Enkonduke: 

Lingvo kun diversaj nomoj 

Ekde kelkaj jaroj oni rimarkas la klo- 
podon en certaj sciencistaj rondoj — 
imitatan de kelka] esperantisto] — 
doni al la lingvo de Zamenhof novan 
nomon: Internacia Lingvo (aü mallon- 
gige ILo). Jam ekzistas iom da litera- 
turo pri la problemo (vidu 8.). 

Antaŭ la centjariĝo de Esperanto oni 
do trovos la paradoksan situacion, ke 
ne la neesperantistoj, sed iuj konantoj 
kaj uzantoj de la lingvo de Zamenhof 
mem komencas renomigi la jam per 
tradicia nomo provizitan lingvon. La 
afero estas pli grava ol povus ŝajni 
kaj tuŝas i. a. lingvistikajn, moralajn 
kaj scienctaktikajn aspektojn. La inter- 
lingvistiko (kiel ajn oni ĝin difinu) kaj 
la esperantologio ne povas ne havi 
starpunkton pri tio. Tio same koncer- 
nas la gvidantojn de la parolantaro 
de Esperanto (aü „Esperanto-komu- 
numo”, Esperanto-movado). 

2. Kiu uzas la nomon 

„Internacia Lingvo"? 

2.1. Dum pli ol 10 jaroj profesoro 
Helmar FRANK el Paderborn (FRG) 
konatiĝis per aro da interesaj artiko- 
loj, kolokvoj kaj studoj i. a. pri la pro- 
pedeütika valoro de Esperanto por la 
instruado de aliaj fremdlingvoj, pri 
instrumasinoj, planlingva dokumenta- 
da sistemo, lingvopolitiko, kibernetikaj 
aspektoj de interlingvistiko k. a. Sen- 
dube lia agado donis fortajn impul- 
sojn al la apliko de Esperanto en la 
scienco. Li havas certan sukceson in- 
teresigi sciencistojn por Esperanto. 
Ankaü sur organiza kampo li tre multe 
laboras, fondinte diversajn interna- 
ciajn asociojn aü societojn. 

Ĉi-tiu eseo ne havas la celon prijuĝi 
la agadon de profesoro FRANK. Pri 
diversaj de li reprezentataj scienco- 
branĉoj mi ne estas kompetenta. Te¬ 
mas pri FRANK pro tio, ĉar ĝuste li 
enkondukis novan nomon por Espe¬ 
ranto: „Internacia Lingvo" kun la mal- 
longigo „ILo" kaj trovis imitantojn en 
Paderborn kaj aliloke. 


2.2. Plue, sufiĉe grava estas la fakto, 
ke FRANK helpate de kelkaj aliaj 
sciencistoj sukcesis iniciati kaj propo- 
ni la fondon de la „Akademio Inter¬ 
nacia de Sciencoj (AIS)" en San Ma¬ 
rino. Tiu AIS oficiale fondiĝis fine de 
1985. (FRANK-BÖHRINGER 1985) Saj- 
ne tiu ĉi institucio povus fariĝi even¬ 
tuale iom serioza scienca afero, en kiu 
Esperanto ludos certan rolon. Pro tio 
estas alarmiga la fakto, ke en tiu ĉi 
institucio oni anstatauis la nomon Es¬ 
peranto per „Internacia Lingvo". 

En la statuto de AIS, § 8 lingvoj, oni 
legas sub 8.1.: „La oficialaj lingvoj 
de AIS estas la itala lingvo, la Inter¬ 
nacia Lingvo kaj la oficialaj lingvoj 
de UNESKO" (FRANK-BÖHRINGER 
1985), 54). Sub „apendicoj" oni klari- 
gas, kio estas „Internacia Lingvo". 

Oni legas en la sama verko, p. 59: „La 
nocio „internacilingva" same kiel la 
mallongigo I.L. en ĉi tiu statuto rilatas 
al la Internacia Lingvo aü „Lingvo 
Internacia" iniciatita fare de L. L. Za¬ 
menhof 1887. Ĉi tiu lingvo ricevis pli 
malfrue fare de la movado, kiu ĝin 
uzas kaj subtenas, la kromnomon 
„Esperanto". Kiam temas nur pri la 
lingvo kiel komunikilo senkonsidere 
la „interna ideo", kiu inspiras la Es- 
peranto-movadon, sciencistoj ofte evi- 
tas la kromnomon „Esperanto", ekz. 
la „Someraj Universitataj Kursoj 
Lieĝo", la „Societo pri lingvolimtrans- 
paŝa Europa interkompreniĝo (Europa 
Klubo)" kaj diversaj kibernetikaj or- 
ganizoj. Ĉi tiuj ofte uzas la mallon- 
gigon en la gramatike fleksebla formo 
„ILo" enkondukita kadre de Europa 
Klubo". 

Do — el la malgranda rondo de pa- 
derbornaj sciencistoj la nova kutimo 
nun enpenetris en novan sferon. Ne 
mirige, kaj en la Paderborna rondo 
kaj en AIS la centra sciencisto estas 
profesoro FRANK. 

3. Argumentoj de prof. FRANK 

Prof. FRANK argumentas jene (FRANK 
1980, 1/2): 

3.1. „Ekstere de la uzantaro de la 
Internacia Lingvo ĝia pli malfrue en- 
kondukita nomo .Esperanto' vekas sin- 
tenon de kontraŭstaro, kiu ĝuste pro 
la fakto, ke ĝi ne estas racie pravi- 
gebla, evitas diskuteblon kaj pro tio 
nur estas venkebla en maloftaj escep- 
taj kazoj. Almenaŭ en la rilatado kun 
laikoj oni rezignu je la pli nova nomo 
.Esperanto' (la kutima mallongigo: 
,,E-o) kaj ekskluzive uzu la pli mal- 
novan, sinoniman nomon , Internacia 
Lingvo' (la rekomendita kaj en la ki- 
bernetika-pedagogia verkaro jam ku¬ 
tima mallongigo „ILo"); alikaze oni 
serĉu pli bonan nomon." 

En la citita manuskripto (FRANK 1980) 
li plue mencias jenajn kialojn, kiuj 
— laü li — pledas por anstataüigo 
de „Esperanto" per „Internacia Lingvo" 
(aü ILo). 

3.2. La fikso de nomoj estas arbitra, 
do ne akto de ekkonado sed de la 
volo. 

3.3. La nomo „Esperanto" laü varb- 
psikologiaj vidpunktoj estas maltauga, 
ĉar origine temas pri pseüdonimo de 
la aütoro, kiu ja „esperis", kion ling- 
vo ne povas. 

3.4. La nomo Esperanto asocias kun 
espero kaj tiel rilatas al la „interna 
ideo" de Zamenhof kaj liaj adeptoj. 
Ci-rilate FRANK skribas: 

„La movado mem ĉefe uzas la nomon 
.Esperanto' kaj faras tion bone moti- 
vite, ĉar ĝi estas unuigita malgraü 
ciuj diversaj tendencoj ne nur per ko- 
muna lingvo sed ankau per la .interna 
ideo', kaj tiu ideo estas multe pli forte 
vokita en la konscion per la nomo 
.Esperanto' ol per sobre se ne tekno- 
krate sonanta nomo .Internacia Ling¬ 
vo'" (FRANK 1985, 7). 

3.5. Lige al la sub 3.1. menciita argu- 
mento, nome, ke multaj sciencistoj 
sentas racie ne klarigeblan kontraü- 
staron kontraü Esperanto, kaj konscia 
pri la kontraüstaro flanke de la mo¬ 
vado kontraŭ la nomŝanĝo, FRANK 
(1985, 7) skribas: „Por la akceptigo 
de la Internacia Lingvo en scienco, 
pedagogio de fremdaj lingvoj kaj kul- 
turpolitiko ne tiom gravas la akcep- 
teblo de la nomo flanke de la ĝis- 
nunaj uzantoj de ĉi-tiu lingvo sed 
unuavice la akcepteblo flanke de la 


nekompareble pli granda aro de po- 
tencialaj partneroj de komunikado". 

3.6. En la menciita diskutrnanuskripto 
li mencias, ke jam aro da institucioj 
au ekskluzive aü paralele kun Espe¬ 
ranto uzas la nomon „Internacia 
Lingvo", tiuj estas: 

— la Instituto por Kibernetiko (Pader¬ 
born) 

— la Societo pri lingvolimtranspaŝa 
eŭropa interkompreniĝo (Europa 
Klubo) 

— la Internacia Kibernelika Asocio 
kun siaj kibernetikaj kongresoj en 
Namur. 

Oni povus aldone mencii 

— la Tutmondan Asocion pri Kiberne¬ 
tiko, Informadiko kaj Sistemiko 
(TAKIS) 

kaj la jam menciitan AIS (kp. 2.2.). 

Ni detale prezentis la vidpunkton de 
FRANK por substreki, ke tute ne temas 
pri efemera kaprico de sciencisto sed 
pri sciencstrategie fundamenta de- 
mando, kiu postulas principan kaj 
detalan pritrakton. 

4. Unuaj efikoj 

La pli aü malpli sistema apliko de la 
„nova" nomo por Esperanto jam mon¬ 
tras kelkajn efikojn. 

4.1. Unue oni povas konstati necer- 
tecon ĉe kelkaj aütoroj. Ekz. la aütoro 
de la libro „Mein geliebtes Esperan¬ 
to" (Gerlingen-Stuttgart: Bleicher- 
Verlag 1976 + 1978) Richard Schulz 
(Mia amata Esperanto) portas en la 
titolo de sia libro almenaü dufoje 
sektecan trajton. Ja sufiĉus la titolo 
„Esperanto", ke ĝi ankaŭ estas „mia" 
kaj „amata" kompreneble forpuŝos 
sciencistojn. Sed la sama SCHULZ (aü 
ŜULCO), klopodante iel akcepti la no¬ 
mon „Internacia Lingvo" uzas ĝin en 
sia verko pri la eüropa lingvo (SCHULZ 
1979) ekz. ekde p. 83. Sed samtempe 
preskaŭ ĉiupaĝe oni trovas mencion 
de Esperanto. 

Aü en alia verko (1985a) oni entute 
nur trovas la nomon Esperanto. En 
SCHULZ (1985b), kie temas pri la 
„scienceco de la Internacia Lingvo" 
(mi ne sciis, ke lingvoj povas esti 
„sciencecaj"), SCHULZ klopodas nur 
uzi „Internacia Lingvo", sed ne povas 
eviti paroli pri la „Akademio de Es¬ 
peranto" (p. 32) kaj la esperantistaro 

(p. 35). La malfacilo fariĝas eĉ pli 
evidenta en SCHULZ 1985c, kie li i. a. 
skribas „La atinqoj de Esperanto rilate 
al instruiloj en la Internacia Lingvo 
mcm kaj en multnombraj etnaj ling- 
voj . . ." (p. 63). Sampaĝe ni legas kun 
surprizo: „Kaj fine kolkajn versojn de 
Zamenhof, kiuj pli bone ol ĉio alia 
kcpablas montri, ke Esperanto ankaŭ 
estas lingvo de la koro". Krome, el la 
7 cititaj verkoj de lia artikolo, 5 ente- 
nas la nomon Esperanto en la titolo 
aŭ cldonejo. 

Do — necerteco kaj ŝanceliĝo ĉe unu 
aŭtoro. Nur ĉe unu? 

4.2. Alia efiko almenaü foje jam kon- 
statebla estas la konfuzo cn neinformi- 
taj rondoj de la amaskomunikiloj. 
Jurnalistoj jam havas malfacilaĵon ob¬ 
jektive prezenti Esperanton. Ilia di- 
lemo fariĝos ankoraŭ pli granda, se 
oni parolas al iii pri la „Internacia 
Lingvo“. Belan pruvon por tio oni tro- 
vas en raporto de Paderborna Gazeto 
de 8. 11. 1980, kiu raportas pri „Euro¬ 
päischer Liederabend" (eŭropa kan- 
zonvespero) kun Veselin Damjanov el 
Bulgario. Tie oni trovas „. . . seine (d. 
h. Damjanov — D. B.) Sympathie für 
eine übernationale europäische Ver¬ 
ständigung brachte er durch Liedbei¬ 
träge in der Esperantonahen Inter- 
nncia Lingvo zum Ausdruck" („. . . sian 
t. e. Damjanov — D. B.) simpation por 
supranacia eüropa interkomprcniĝo li 
esprimis per kanzonprezentoj en la 
esperanto-proksima Internacia Ling¬ 
vo“, (substrekoj miaj — D. B.). 

4.3. Alia efiko estas jam konstateblaj 
negativaj reagoj flanke de ĝuste tiaj 
sciencaj aü administraj institucioj, 
kiujn oni volis gajni. FRANK (1980, 
7—8) mem donas du ekzemplojn: „La 
publikajoj de la Instituto pri Kiberne- 
tika Pedagogio, Paderborn, direkti- 
ĝantaj ĉefe al neesperantistoj, pli kaj 
pli evitas la nomon „Esperanto" fa- 
vore al la malpli forpuŝa nomo „Inter¬ 
nacia Lingvo" aü ties mallongigo 
„ILo". Reage al tio, tute karakterize, 
la kontrauuloj de la Instituto postulis 
eksplicite en la Centra Konsilantaro 
de la Esplorcentro FEoll, ke ĉe la pre- 
zento de esplorplano de la Instituto 
oni malkaŝe indiku eie tie, kie oni 


mencias la Internacian Lingvon, ke te- 
mas pri „Esperanto" kaj ke oni ne 
masku tiori ĉe la decidorajtigitaj in- 
stcincoj (Centra Konsilantaro, Kontrol- 
konsilio). 

En la sama materialo (p. 8) FRANK 
eĉ raportas pri nete negativa efiko: 
„La Internacia Scienca Simpozio en 
Marilia 1979 interne uzis samrange la 
nomojn .Internacia Lingvo' kaj .Espe¬ 
ranto'. La kontraüinterkonsente uzita 
nomo .Esperanto' per la loka gvidanto 
de la simpozio en letero al la mini- 
sterio en Brazilo rezultigis la blokigon 
de la jam promesitaj rimedoj kaj pro 
tio la financan fiaskon de la alivid- 
punkte cksterordinare fruktodona kon- 
ferenco". 

4.4. Kiel pluan efikon oni sendube 
povas mencii la kreskantan dubon ĉe 
pli kaj pli da interlingvistoj, esperan- 
tologoj kaj movadaj gvidantoj pri la 
seriozeco de la peresperanta scienc- 
aplika agado de prof. FRANK. Ĉiu ajn 
scienca agado, kie Esperanto ludas 
rolon, (ankoraü) ne povas havi daü- 
ran sukeeson sen la subteno de tiuj 
rondoj. 

4.5. Mi tute konscie nur listigis kel- 
kajn jam konstateblajn efikojn. Sen¬ 
dube oni povas imagi tutan aron da 
aliaj efikoj. Mi menciu almenaü unu. 
Verŝajne oni jam povas imagi nccer- 
tecon aŭ eĉ kompletan konfuzon ĉe 
la dokumentado kaj laŭlingve ĝusta 
klasifikado de artikoloj pri kaj en la 
„Internacia Lingvo" (sen niencio de 
Esperanto). Ekzemple la bibliotekistoj 
ankoraü ne scias pri la identeco de la 
„Internacia Lingvo“, ILo kaj Esperanto. 

5. Komento pri la argumentoj 
de FRANK kaj kelkaj efikoj 

En letreo de 9. 1. 86 profesoro FRANK 
skribis al mi, lige al la diskutata temo: 
„La argumentoj de ambaü flankoj (do 
por aü kontraü „Internacia Lingvo" — 
D. B.) ŝajne elĉerpiĝis sen esti konvin- 
kintaj la koncernan kontrauan flan- 
kon.. Post 30 jaroj oni vidos, kiu suk- 
cesis". 

Nu — mi tute ne samopinias kun prof. 
FRANK. Ŝajne, almenaü la argumentoj 
flanke de la kontrauuloj de la mas- 
kigo ne elĉerpiĝis. Pro tio mi perme- 
sas al mi iom da komentoj pri la ar¬ 
gumentoj de FRANK kaj pri la jam 


10 ? 



konstatitaj negativaj efikoj. 

5.1. FRANK (3.1.) sendube parte pra- 
vas asertante, ke „ekstere de la uzan- 
taro de la Internacia Lingvo ĝia pli 
malfrue enkondukita nomo .Esperanto' 
vekas sintenon de kontraŭstaro". 
Evidente !a ĉefa kaŭzo de la klopodoj 
de FRANK ŝanĝi la nomon de Espe¬ 
ranto, estas taktika. FRANK ja volas 
enkonduki Esperanton en la scienc- 
aplikan sferon, ĉar, kiel li multfoje 
substrekis per diversaspektaj sciencaj 
studoj, li estas konvinkita pri ties taŭ- 
geco, perspektivo k. t. p. Kaj tiujn 
sciencajn kontribuojn de FRANK oni 
povas alte taksi. Do pri tio ĉi-tie nc 
temas. 

Sed FRANK timas la kontraŭstaron de 
multaj sciencistoj, kiuj, aŭdinte la vor¬ 
ton Esperanto, tuj havas racie ne- 
klarigeblan kontraŭstaron kaj sekve 
ne pretas kunlabori. Sed FRANK nur 
parte pravas. 

5.1.1. Kiel oni facile povas pruvi, tiu 
kontraustaro malkreskas proporcie al 
serioza agado de la esperantistoj 
mem. Verŝajne la aserto de FRANK 
estas principe grava por iuj okciden- 
taj landoj, kie Esperanto ludas tre 
malgravan kaj forte sektecan rolon. 
Sed jam en kelkaj socialismaj landoj, 
inter ili en GDR (kp. BLANKE 1985b), 
la situacio estas principe alia. Tie oni 
tute ne devas honti nomante la ling- 
von per la tradicia nomo, ĉar la aga¬ 
do de la esperantistoj estas generale 
pozitive akceptata. Kompreneble, per 
tio mi ne volas diri, ke ne ekzistas 
sufiĉe da kontrauuloj en la menciitaj 
landoj, sed ilia nombro malkreskas. 

5.1.2. Evidente FRANK ne sufiĉe oku- 
piĝis pri la veraj kaüzoj de la ja prave 
konstatita fenomeno. Ni aliloke menciis 
aron da kaüzoj (BLANKE 1980/81 kaj 
1985a, p. 14 — 17) kaj nur ripetas la 
ĉefajn, kiuj efikas komplekse, depen- 
de de la personoj kun antauscioj kaj 
filozofiaj konceptoj, de situacioj kaj 
— plej grave — de la agado kaj sin- 
prezento de la esperantistoj mem: 

1) La sintenoj de multaj lingvistoj — 
eĉ ĝis la nuntempo — estas influita 
de la organisma koncepto pri ling- 
vo, kiun publikigis fine de la 19a 
jarcento August Schleicher. Tio sig- 


nifas, ke oni komprenas lingvon 
kvazau vivanta estajo, kiun oni ne 
povas bredi kvazau homunkulo au 
frankenŝtejnajo. Certe, temas pri 
metaforoj. Sed ili efikas ekkono- 
bare. 

2) Tre malhelpas la erariga termino- 
logio, „artefarita lingvo, artlingvo, 
monda lingvo, helplingvo, univer- 
sala lingvo" k. t. p. Oni devas di- 
stingi du grupojn a) nocioj kiel 
„universala, internacia, monda, 
helpa lingvo" indikas la komunika- 
dan funkcion. b) „artefarita lingvo, 
planlingvo, natura lingvo" k. s. in¬ 
dikas la genezon, la ekcstiĝon de 
lingvo. 

3) Ne malofte oni identigas konkretan 
lingvon kun iu ideologio, kio fakte 
estas absurdajo kaj nur montras 
nekomprenon pri la socia karak- 
tero de lingvo. Lingvo estas instru- 
mento kaj la apliko-celo depen- 
das plene de la homo. 

4) Estas konate, ke planlingvoj gene¬ 
rale estas faritaj de — lau lingvi- 
stika vidpunkto — laikoj. Nur 
Jespersen kun Novial (1928) kaj 
Gode kun Interlingua (1951) estis 
lingvistoj. 

5) Tre negative efikas la diletanteca 
propagando pri Esperanto (sed 
ankau siatempe pri Volapuko, Ido 
kaj aliaj sistemoj). Oni manipulas 
per supozoj, deziroj kaj duonveroi 
ekz. la milionoj da esperantistoj!). 
Oni parolas pri „internacieco", 
„facileco", „logikeco" k. s. ne di- 
finante, kion oni komprenas sub 
tiuj nocioj. — Tio faras tre nega- 
tivan impreson ĉe iom Science 
penskapablaj homoj. 

6) Aparte malhelpa estas la supcr- 
takso de la sociŝanĝa rolo de in¬ 
ternacia lingvo. Ne malofte espe¬ 
rantistoj propagandas sian lingvon 
tiel, kvazau ĝi povus interfratigi la 
homaron. La nebula „interna ideo" 
a-rilate ludas rolon. 

7) Se ekzistas supertakso de la soci- 
ŝanĝa rolo de internacia lingvo, 
same ankau ekzistas subtakso de 
ĝia socia rolo. Kompreneble ekzis¬ 
tas monda lingvoproblemo, pri kiu 
multaj sciencistoj — ĉar poliglotoj 
— ne nepre konscias. 

8) Tre forpuŝa estas la tro entuziasma, 
senkritika, sekteca sinteno de mul- 
taj esperantistoj. Strangaj sintenoj 
kaj vestaĵoj, certa atakemo kon- 
traŭ homoj ne tuj konvinkitaj pri 
la perspektivo de Esperanto ne 
estas maloftaĵo. 

9) Kaj fine unu grava kaüzo por dis- 
vastigita skeptikeco: la simpla 
nescio pri faktoj. Pri tiu situacio 
ankaü kulpas esperantistoj infor- 
mante tiel sektece kaj neefike. Sed 
ankaü estas fakto, ke ofte por laiko 
estas malfacile akiri fidindajn in- 
formojn. Nur dum la lastaj jaroj 
aperis kelkaj bonkvalitaj naciling- 
vaj libroj pri planlingvoj generale 
kaj pri Esperanto aparte. Krome, 
cirkaü 60 % de la literaturo pri 
internacia lingva komunikado estas 
verkita ne en naciaj lingvoj sed 
planlingve, plejgrandparte en Es¬ 
peranto. Do ekzistas — por la ne- 
interlingvisto — iuspeca lingva 
bariero. 

Cio-ĉi, kaj la listo de la kauzoj estas 
nekompleta — ja nutras la skepti- 
kecon, la antaŭjuĝojn kontraŭ Espe¬ 
ranto. 

Fariĝas klare, ke efikas tre diversaj 
kauzoj, kaj ne sufiĉas ataki nur unu 
ebenon: nome ŝanĝi la nomon de la 
lingvo. Per tio oni tute ne forigos, ek- 
zemple, postefikojn de la organisma 
koncepto, la malĝustan identigon de 
lingvo kun difinita ideologio, la dubon 
pri kapablo de laikoj, la efikojn de 
diletanta propagando inter la plan- 
lingvuloj, la fundamentajn super- au 
subtaksojn de la socia rolo de lingvoj 
kaj la nescion pri faktoj pri la esenco 
kaj funkcikapablo de planlingvo. Kaj 
— aldone — la terminologia kaoso 
eĉ kreskas. 

5.1.3. Cetere, al neniu venus la idco 
ŝanĝi la nomon de iu etna lingvo ekz. 
de la germana lingvo nur pro tio, ĉar 
oni havas kaüzon honti pro la paro- 
lantoj; ekzemple post la dua mond- 
milito bedaurinde pro tre komprene- 
blaj kauzoj germanoj ne cstis tro alte 
laksataj . . . 

Do, FRANK ne pravas, ke la kontraü- 
staro kontrau Esperanto „ne estas 
racie pravigebla". Nur necesas pli 
profunde analizi la kaüzojn. 


5.2. Ne estas tre klare, kial FRANK 
(2.2.) kontraüstarigas „la pli malfrue 
enkondukitan nomon (= Esperanto) 
al la „pli malnova nomo" (= Inter¬ 
nacia Lingvo). Tio estas neniel grava. 
Jam ekde 1889 la lingvo generale estis 
nomata „Lingvo Esperanto" au „Espe¬ 
ranto" (MAIMON 1978, 130). Do la 
tempa distanco ne povos esti serioza 
argumento. 

Ci-rilate estas rekta falsigo, se oni 
asertas, ke Esperanto estas „krom- 
nomo", kiel en la AlS-materialo 
(FRANK-BÖHRINGER 1985, 59). In¬ 
verse. Se temas pri kromnomo por 
Esperanto, tiam ĝi estas „Internacia 
Lingvo 

5.3. FRANK (2.2., 3.6.) argumentas, ke 
jam diversaj institucioj uzas la nomon 
„Internacia Lingvo" kaj la mallongi- 
gon „ILo". Li mencias kibernetikajn 
instituciojn kaj la Eüropan Klubon. En 
ĉi-tiuj instancoj li au havas gvidajn 
poziciojn aü li fondis la menciitajn 
organizajojn, ekz. la „Eüropan Klu¬ 
bon", la Akademion Internacian de 
Sciencoj (AIS) en San Marino kaj la 
Tutmondan Asocion pri Kibernetiko, 
Informadiko kaj Sistemiko (TAKIS). 
Krome estu permesata la atentigo, ke 
la disciplino „kibernetika pedagogio" 
fondita de prof. FRANK nur en tre 
malmultaj landoj havas reprezentan- 
tojn, ne parolante pri katedroj a ŭ in- 
stitutoj. Tio nur estu konstato kaj 
neniel intencas juĝi la ekzistorajton 
aü neceson de tia disciplino. 

5.4. Ni revenas al la aserto de 
FRANK (3.2.), ke nomoj estas arbitre 
fiksitaj, do ne akto de ekkonado sed 
de volo. Nu — bone. Sed tio neniel 
signifas, ke oni povas laŭplaĉe ŝanĝi 
nomojn. Tradicio, jarcenta fiksiĝo en 
dokumentoj, enpenetro en la kultur- 
historian aü sciencan sciaron fiksas 
nomojn de difinitaj objektoj au kon- 
ceptoj tre firme, kaj tio ankaü rilatas 
al Esperanto. Jen pruvoj: 

5.4.1. En ĉiuj gravaj lingvistikaj man- 
libroj kun ĉapitroj pri „helplingvoj" aü 
planlingvoj, ĉu pozitive aü negative 
interpretantaj la fenomenon, oni tro- 
vos la nomon Esperanto. 

5.4.2. La sciencaj faklibroj (inter- 

lingvistiko / esperantologio) kompre- 
neble nur registras la nomon Espe¬ 

ranto. 

5.4.3. En bibliotekaj katalogoj aü 

bibliografioj la esploristo trovos la 
koncernan materialon ne sub „Inter- 
nacia Lingvo" (eble sub „ internacia j 
lingvoj") sed sub Esperanto. 

5.4.4. Tre grava fakto estas, ke la 

Internacia Standardiga Organizajo 
(International Standardisation Organi¬ 
sation) registras en Recommendation 
I SO/ R639(1967) „Symbols for lan- 
guage, countries and authorities" Es¬ 
peranto (mallongigo Eo). En la nun 
prilaborata versio DP 639 Esperanto 
reaperas (sed kun mallongigo eo). 

5.4.5. Fine, ke Esperanto tute ne nur 
renkontas kontraüstaron sed flanke de 
multaj ŝtatoj estas normale akceptata, 
plej klare lastatempe pruvas la rezo- 
lucio de UNESKO 1985. Tie oni ne 
rezoluciis por ILo aü la „Internacia 
Lingvo". 

5.5. Mi ne kredas, ke la varbpsiko- 
logiaj konsideroj de FRANK (3.3.) 
estas ĝustaj. La etimologia signifo de 
la nomo „Esperanto" (de esperi) tute 
ne ludas rolon ĉe la nefakula publiko. 
Nomo estas konvencio, kaj ĝi funkcias 
eĉ se la origina signifo ne plu respon- 
das al la moderna ekkono. La suno 
daŭras „subiri" ka] „leviĝi" kvankam 
la astronomio pruvis antau longa 
tempo la ci-rilatan absurdecon. 

5.6. Tute malprava estas la aserto de 
FRANK (3.4.), ke la nomo Esperanto 
asocias nepre al la „interna ideo". 
Mi jam montris la absurdecon de ĉi- 
liu aserto per la aliaj supraj argumen- 
toj sed volas aldoni, ke mi mem sufiĉe 
kritike skribis pri la „interna ideo" 
(BLANKE 1973) do ne estas adepto de 
ĝi. Ankaŭ multaj aliaj sciencistoj in- 
teresiĝantoj en GDR pri Esperanto, 
kiuj eĉ ne scias pri la ekzisto de 
la „interna ideo" ne vidas kaüzon 
eviti la nomon. Aserti, ke la movadon 
kvazaü kuntenas la „interna ideo" 
estas pruvo por tio, ke oni ne konas 
la tre multflankan tute ne unuecon 
motivaron, kiu ligas la homojn al Es¬ 
peranto. Pri tio verkis tre bonan ana- 
lizon CORSETTI / LA TORRE (1982). 


5.7. Unuavide prava ŝajnas la aserto 
de FRANK (3.5.), ke ne tiom gravas la 
akcepteblo de la lingvo-nomo por ĝis- 
nunaj uzantoj ol multe pli la akcep¬ 
teblo por la potencialaj uzontoj. 

5.7.1. Tarnen, oni devas tute klare 
diri: sen la tradicia Esperanto-komu- 
numo FRANK au aliaj sciencistoj utili- 
gantaj Esperanton povus nenion fari. 
La interlingvistoj esperantologoj, la 
sciencaplikistoj (ankaü tiuj en AIS) 
venas guste el tiu tute ne kohera „Es- 
peranto-movodo". Estus granda eraro 
kredi, ke en la nuntempaj kondiĉoj 
vere scienca agado pere au por Espe¬ 
ranto estas farebla ignorante ĝuste 
tiun bazon, sen kiu Esperanto ne ek- 
zistus. La institucioj de tiu tute ne 
nepre internacia movado ofte portas 
la nomon Esperanto, ekz. la Akademio 
de Esperanto, Universale Esperanto- 
Asocio kaj la scienca disciplino pri la 
lingvistiko de Esperanto ne nomiĝas 
„internacia lingvologio" sed ja „espe¬ 
rantologio". 

5.7.2. Klara pruvo estas la sinteno de 
UNESKO. Malgraü la sendube fortaj 
kontraüstaroj kaj antaujuĝoj kontraŭ 
Esperanto la premo de la faktoj (ekz. 
la tutmonde akriĝanta lingvoproble- 
mo) devigas al pli serioza rilatado al 
la ofte primokita Esperanto-movado. 
Cetere, UNESKO estas UN-special- 
organizo ankaü por scienco. UEA fari- 
ĝis por UNESKO iuspeca faka orga¬ 
nizajo au almenaü aüskultata part- 
nero pri la lingva aspekto de la mon- 
da komunika problemo. Manipulado 
pri la nomo ne necesis. Kial FRANK 
tion bezonas? 

5.7.3. Parolante pri antaŭjuĝoj kaj 
kontraüstaroj oni ofte nur pensas pri 
la eüropaj sciencistoj, de kiuj multaj 
estas edukitaj en jam lOOjara antaü- 
juĝa spirito. Sed la diversaj kaüzoj 
(vidu 5.1.2.) tute ne same efikas inter 
sciencistoj en la neeüropaj landoj kun 
neeüropaj tradicioj. Estas danĝere 
prijuĝi internacian (= tutmondan) fe- 
nomenon nur lau la vidpunkto de Eü- 
ropo. Kiel mi menciis sub 5.1.1. FRANK 
eĉ ne konsideras la tutan Eüropon 
sed aparte limigas sin je okeident- 
eüropaj spertoj. Tio signifas, ke li 
klopodas altrudi sian vidpunkton kaj 

la el tio rezultantan praktikon al la 
tuta mondo. La scienco ĉiam tenden- 
cas tutrnondiĝi. Same Esperanto ne 
estas lingvo de la „okcidenta", 
„orienta" aŭ „tria" mondoj. 

5.8. Necesas komenti pri la efikoj. 
FRANK (4.3.) mem tre bele montras, la 
danĝerecon de sia kamuflado. Mi tute 
bone komprenas la menciitajn sinte- 
nojn de FEoll kaj la reagon de la in- 
stancoj en Marilia. Mi same agus, se 
montrlĝus, ke oni volas trompi min. 
Mirigas estas la tuta kamuflado des 
pli, ĉar ĉiam sufiĉe rapide evidentiĝas, 
ke la Internacia Lingvo (ILo) ja estas 
tiu ofte primokita aŭ ne akceptita Es¬ 
peranto. Pli bone lud i kun klaraj fak- 
toj ol per masko. Kaj tio devus esti 
morala principo de ĉiu sciencisto. Per 
tio mi ne neas, ke ankau certa scienc- 
politika taktiko estas necesa. Krom 
tio FRANK ĉiam devas konsideri la 
danĝeron, ke ne liaj kunlaborantoj sed 
eble malpli konformigitaj al li espe- 
rantistoj — eĉ sen malbona intenco — 
„malkasos" la „sekreton" pri la vera 
nomo de la lingvo. 

Ĉu eblas vere serioze labori sub tiaj 
kondiĉoj? 

Pri la necerteco ĉe SCHULZ kaj la 
karakteriza epizodo lige al la koncerto 
de la bulgara kantisto DAMJANOV 
ne necesas komento. 

6. Pluaj argumentoj 

Ni aldonu ankorau kelkajn pluajn ar- 
qumentojn: 

6.1. Por eviti miskomprenon, necesas 
substreki, ke la por Esperanto ofte 
uzata sinonimo „la Internacia Lingvo" 
en movadaj medioj estas tute akcep- 
tebla. Pri tio oni ankaü atentigas en 
la „Bazaj principoj de informado pri 
Esperanto" el la jaro 1956, konata kiel 
„Principaro de Frostavallen". Tie oni 
i. a. legas sub la rubriko „Ĉefaj era- 
roj": „Nomi la lingvon artefarita, hel- 
pa, verda k. s.; oni ĉiam nomu ĝ in au 
La Internacia Lingvo au Esperanto". 
Tie oni ne ekskludas la nomon Espe¬ 
ranto. Kaj fakte LAPENNA, la aütoro 
de la Principaro, ĉiam uzis ambaü 
nomojn alterne, neniam ekskludis la 
nomon Esperanto. Tarnen en la Prin¬ 
ciparo temas pri alternativo (au .. . 


aü). En ekstermovadaj medioj, lau mia 
opinio ne estas konsilinde meti la 
allernativon. Pli bone paroli en naci- 
lingva medio pri „la internacia lingvo 
Esperanto", ĉar tiam oni mencias la 
komunikadan funkcion de Esperanto, 
t. e. funkcii inter la nacioj. Se oni 
aldonas la terminon „planlingvo", oni 
mencias la genezon, la ekeston de la 
lingvo, nome, ke la bazo estis planita 
kontraste al etnaj lingvoj, kiuj ne estis 
konscie planitaj. 

Do oni havus jenajn eblecojn elekti: 

a) la internacia planlingvo Esperanto, 

b) la planlingvo Esperanto, c) la in¬ 
ternacia lingvo Esperanto, d) Esperan¬ 
to. La elekton determinas la konkreta 
situacio kaj la auskultantaro. a) + b) 
pli konvenas por scienca medio kaj 

c) + d) estas eble preferindaj por ge¬ 
nerale informaj celoj. Sed nur paroli 
pri „La Internacia Lingvo" en etno- 
lingva medio, estas pro teknikaj kau- 
zoj ne konsilinde, ĉar ĝi esprimas cer- 
tan arogon pri rajto je sola reprezen- 
tado. Scienctaktike estas tre malkon- 
vene, aserti, ke ne estas imageblaj 
aliaj „internaciaj lingvoj" (kiuj ja 
fakte ekzistas: la tiel nomitaj mond- 
lingvoj). Krom tio oni ne rajtas ne- 
glekti la multajn planlingvajn provojn 
krei internacian lingvon. Esperanto 
estas internacia lingvo, unu el diversaj 
sistemoj, sed la sola, kiu plene linq- 
viĝis. 

6.2. SAKAGUCHI (1980) atentigis pri 
kelkaj gramatikaj problemoj rilate al 
la uzo de la nomo „(La) Internacia 
Lingvo": 

a) Pluralo povas krei la de FRANK 
nedeziritan miskomprenon, ke ekzi¬ 
stas „internaciaj lingvoj". 

b) Intermeto de atributo inter la sin- 
tagmajn elementojn tute eblas, sed 
detruas la karakteron de propra 
nomo: la Internacia planita lingvo. 

c) Sur la fonetika ebeno la majusk- 
ligo kiel grafika distingilo de prop¬ 
ra nomo malaperas. 

d) Se oni tradukas la nomon naci- 
lingve akvumiĝas la karaktero de 
propra nomo. 

Se en la angla, franca aü germana 
la artikolo ankorau povas substreki 

la karakteron de propra nomo, tiu 
ebleco jam forfalas ĉe la senarti- 
kola] lingvoj, kiel ekz. la slavaj. 
Verŝajne konscia pri tiu ĉi proble- 
mo sur la paperfolioj de AIS oni 
ne plu tradukas: „Schreiben Sie 
uns bitte deutsch, englisch, franzö¬ 
sisch, italienisch oder in Internacia 
Lingvo (ILo)". 

6.3. Mi volas substreki, ke la nom- 
ŝanĝaj klopodoj de prof. FRANK rekte 
konfliktas kun la diversebenaj, -temaj, 
-regionaj kaj -instanca] (por ne diri 
„tutmonda") celebrado de la jubileo 
de Esperanto. Kaj oni ne jubileos ILon. 

6.4. Kaj laste rimarkon pri la mallon- 
gigo ILo. Tiu mallongigo havas kelkajn 
signifojn (kp. BLANKE 1981), i. a.: 

1) Unu el la unuaj nomoj de Ido. 

2) Pseüdonimo de A. Lejzarowicz (kp. 
Enciklopedio de Esperanto, p. 239). 

3) La mallongigo de Internacia Labor- 
Organizajo. (International Labour 
Organisation), ILO. 

4) Sufiksoido en Esperanto. 

7. Finvorto 

Evidente la aserto de prof. FRANK (ci- 
tita sub 5.), ke la argmentoj kontrau 
lia propono elĉerpiĝis, ne estas pravi- 
gebla. La historio de interlingvistiko 
kaj de la Esperanto-movado donas su- 
fiĉe da kauzoj por postuli seriozan 
trakton ne nur de la planlingva feno- 
meno generale kaj Esperanto aparte, 
sed ankau de la terminologia flanko 
de tiuj problemoj. Ekzistas tro da 
kazoj de sektecajoj, ŝarlatanismo kaj 
naivajoj. Se al tio proksimiĝus la va- 
lora agado de profesoro FRANK, tio 
estus granda evitinda perdo. 

Laste aperis 

(Nur bibliografio. Ne libroofertoI) 


— Akada (asirobabilona) Icksikono, Andre 
Cherpillod. Nanterre: la aütoro, 1986. 63 p. 
21 cm. ISBN 2 90613400 7. Akada-Esperan- 
ta vortaro, kun parencaj vortoj el la he- 
brea, siriaka, araba, malta, aramea kaj 
amhara, kun notoj. La akada aperas latin- 
litere, la aliaj lingvoj en siaj skribsiste- 
moj; kun klarigoj pri la araba, hebrea- 
aramea kaj siriaka alfabetoj. 

— Dek prelegoj, Kalman Kalocsay (1891 — 
1976). Budapeŝto: Hungara Esperanto-Aso- 
cio, 1984. 126 p. 20 cm. ISBN 963 571 146 8. 
Dek savitaj prelegoj de la korifeo de la 
Esperanto literaturo: „La Esperanto poe- 
zio", „La perspektivoj de la Esperanto 
literaturo“, „La arto de la verstraduko", 
„Esperanto kaj literaturo", „Eroŝenko, la 
blinda mondmigrulo". „La tragedio de I' 
Homo kaj Imre Madach“, „La hungara kul- 
tura revolucio", „Pri la vortosistemo de 
Esperanto" k. a.; kun antaüparolo de 
Ada Csiször kaj notoj pri ĉiu prelego. 


— Esperantaj sinonimoj, B. Berin kaj J. Ojalo 
(1914). Vilnius/Tallinn/Kaunas: eld. ne 
mcnciita, 1985, 30 p. Mimeo. 20 cm. Listo 
de 1924 numeritaj ĉerfvortoj kun sinonimoj, 
plus indekso. 


— Groteskaj dialogoj, Zora Heide (1924). 
Stokholmo: Författares Bokmaskin, 1985. 
72 p. Mus. de D. Toplak. 21 cm. ISBN 
91 7238 534 5. Dek kvar skeĉoj. 

— Ili kaptis Elzanl, Johän Valano (pseüd.). 
Chapecö (Brazilo) : Fonto, 1985. 100 p. 
21 cm. Fonto-Serio n-ro 9. Humura romano. 
kun ama kaj aventura aspektoj, en facila 
Esperanto (Ĉ. 836 morfemoj) precipe por 
homoj kun elementa scio de la lingvo. 

— Likenoj de okeidenta Eüropo; llustrita de- 
terminlibro, G. Clauzade kaj C. Roux. 
Royan (Francio): Societe Botanique du 
Centre-Ouest, 1985. 893 p. Mus. de P. 
Raimbault, C. Gabouriault, R. Rieux, C. 
Roux. 25 cm. Bind. Speciala n-ro 7-1985 
de Bulletin de San-Marino. Impona scienca 
verko por determinado de specioj de like¬ 
noj, kun i. a. antaüparolo en la franca kaj 
Esperanto, bibliografio kaj indekso de la 
taksonoj. 

— Maja pluvo, Julian Modest (pseüd.). Cha¬ 
pecö (Brazilo) : Fonto, 1984. 94 p. 21 cm. 
Fonto-Serio n-ro 4. La unua romano de la 
aütoro, koncerne liajn kcnceptojn pri la 
homaj rilatoj en la ĉiutaga vivo. 

— Pupo fariĝis signo, Sutoo Kacuzoo. El la 
japana trad. Jamagata Eo-klubo. Yama- 


gata: Jamagata Esperanto-Klubo, 1984. 19 
p. Kolorilus. de Mita Genjiroo. 26 cm. Ra- 
konto, bazita sur faktoj, pri la rolo de 
pupo en milito kaj amo. 

— PlouI Plaül, Jang Sjaŭĉun. El la ĉina. 
Pekino: Cina Esperanto-Eldonejo, 1935. 
57 p. (nenumeritaj). Kolorilus. 21 cm. 
Bcsta fabelo por junaj infanoj pri neracia 
timo. 

— Acta interlinguistica; 12a Scienca Intcr- 
lingvistika Simpozio, red. Ryszard Rokicki. 
Varsovio: Akademickie Centrum Interling- 
wistyczne, 1985. 187 p. 20 cm. Dek du trak- 
tajoj (1984) de Symoens, Verloren van 
Themaat, Janton, Ejsmont, Marwell, Duc 
Goninaz, Rokicki, Lo Jacomo, Melnikov, 
Frank, Pstrusinska kaj Olde-Kalter. 


— Angelo, Tirano de Padovo; Aktoj unua 
kaj dua. (1835), Victor Hugo (1802-1885). 
El la franca trad. Daniel Luez (1924). 
Parizo: Unuiĝo Franca por Esperanto, 1986 
(ne indikita). 48 p. 21 cm. Serio: Anto- 
logieto de la franca literaturo; Teatro; 
19a Jarcento. Proza dramo pri oligarkio 
subpremanta la popolon. 

— Ĉina-Esperanta vortaro. Pekino: ĉina Es¬ 
peranto-Eldonejo, 1985. 718 p. 19 cm. Bind. 
Vortaro kun pli ol 30 mil kapvortoj, aran- 
ĝitaj lau la ĉina latinlitera alfabeto 
(pinyin -f- tonindikiloj) kun la ideogra- 
fiajoj, ideografiaja indekso, esperantigitaj 
lokonomoj ks., prononctabelo, kronologio 
tabelo de Cinio kaj tabelo de kemiaj 
elementoi. 


— Cu rakonti novele?, Johan Valano (pseüd.). 
Antverpeno: Flandra Esperanto-Ligo, 1986. 
144 p. 21 cm. Serio „Stafeto“ n-ro 1. ISBN 
90 71205 10 4. Dek unu krimaj onigmoj, sol- 
votaj de Jano Karal, konata el aliaj „Cu"- 
titolaj libroj de la sama aütoro. 


— English-Esperanto Dictionary (1921), F. 
Fulcher kaj B Long. Londono: British 
Esperanto Association, 1985 (represo de 3a 
eld. de 1963). 332 p. 19 cm. Angla-Espe- 
ranta vortaro (kun notoj kaj listo de pro- 
praj nomoj), jam anstataüita per pli mo- 
dernaj kaj adekvataj. 


Reaktivado de la volapukistaro 

Bernard Golden 

Leginte la artikolon „Kiom da Intcrlingua- 
anoj? de d-ro Detlev Blanke (der esperantist, 
n-ro 133 f5/1985], pĝ. 107, 106), oni povas tiri 
la malgajan konkludon, ke la Interlingua- 
movado neeviteble malaperos, kiam la adep- 
toj de tiu plonlingvo malmultiĝos ĝis nul — 
kondice. ke ne aperos novaj adeptoj en la 
estonteco. Pro tio, oni neniam povas esti 

centprocente certa pri prognozoj sur la te- 
reno de la planlingvistiko. Kiel rcspondi je- 
nan demandon: kiom da volapukistoj? Jam 
en la 19-a jc. volapuka movado estis destinita 
al la abismo de forgeso, kaj ĝi jam atingis 
tiun tristan sorton, se oni povas kredi jenan 
anoncon. 

„La lasta volapukisto . . la 8-an de januaro 
197/ mortis Johann Schmidt, la lasta germana 
volapukisto (aŭ ĉu do tuta Eŭropo aŭ cĉ 
mondo?) en malsanulejo en Weiskirchen, 
Taunus, FRG." (Paco, GDR-eldono, 1978, 
pĝ. 28) 

En artikolo titolita „Mcmorigo pri pionira] 
hungaraj volapukistoj — solenado do la ccnt- 
jara datreveno de la naskiĝo de Volapuko 
(Hungara Vivo, 3/1980, pĝ. 89) mi skizis par- 
ton de la historio de la planlingvo de Jo¬ 
hann Schleyer kaj priskribis la agadon de 
hungaraj volapukistoj, do mi ne ripetos tiujn 
donitajojn tie ci(l). Okaze de la jubileo de 
volapuko mi faris enketon kaj malkovris de- 
kon da ĝisvivantaj volapukistoj dise en la 
mondo. Pluraj esploroj indikis, ke la volapuko 
movado neniam tute formortis. Dum la jar- 
dekoj post la morto de Pastro Schleyer en 
1912, preskaŭ ĉiam troviĝis iu. ie, kiu redak- 
tis gazeton, eldonis brosuron au portis titolon 
de prezidanto de ombreca organizajo. Kvazau 
fenikso la Akademio de Volapuko plurfojc 
renaskiĝis. En sia artikolo „Mondlingvaj Aka- 
demioj" (en Li kaj Ni, Festlibro por la 80a 
naskiĝo de Gaston Waringhien, 1985, pĝ. 
381—384) Tazio Carlevaro informas, kc la 
Volapuka Akademio clektita de Schleyer en 
1980 restis neaktiva kaj „malaperis senspure 
jam en 1893. „Tarnen, poste ni ekscias, ke en 
1929 Albert Sloumer, d-ro Arie de Jong kaj 
Jakob Sprenger „gvidis la lingvan evoluon de 
Volapük kvazau malgranda Akademio." Ankaü 
hodiau volapukaj akademianoj donas viv- 
signojn. 

Antaü nelonge mi ricevis ekzempleron de 
Voiapükastuds (Volapukaj Studoj). Ci estas 
duonjara „informilo oficiala de la studentoj 
pri Volapuko", redaktita en du lingvoj, vol- 
apuke kaj Esperante! La celo de tiu kvar- 
paĝa, modestaspekta bulteno estas „pruvi ke 
la Volapukisto! agnoskas la unuarangecon 
de Esperanto, kaj por honorigi de la Espo- 
rantistoj Volapukon kiu de nun, apartenas al 
la Esperantaj kulturo kaj historio." La Prezi¬ 
danto de la Volapukistaro, Brian R. Bishop 
el Anglio, dekretas, ke lau la statutoj de la 
Akademio de Volapuko Jean-Claude Caroco 
el Francio estas elektita vieprezidanto de la 
volapukistaro. Dua prezidanta dekreto temas 
pri la elekto de Filippus Johann Krüger el 
Nederlando kiel ĉefakademiano kaj s-ro Ca- 
raco kiel akademiano. En sia tria oficiala 
anonco la Prezidanto „institucias la dignecon 
de honora diplomo de Volapukologio, kaj . . . 
honoras unuafoje per ĉi-tiu honoro sinjoron 
Reinhard Haupenthal" el FR Germanio, kiu 
okupiĝas pri la historio kaj bibliografio de 
volapuko. 

Indos mencii kelkajn lastatempe aperintajn 
seriozajn verkojn pri volapuko. En la ci-supre 
citita Festlibro por Gaston Waringhien estas 
detala biografia artikolo pri Johann Martin 
Schleyer, verkita de Haupenthal, kaj mia 
kontribuajo en la sama verko koncernas la 
influon de volapuko sur la ĝermanan kom- 


ponanton de Esperanto. Je la peto de Hau¬ 
penthal, kiu estas la eldonisto de Volapüka- 
bled lezenodik, la oficiala organo de la vol¬ 
apuka movado, mi kompilis bibliografion cn- 
havantan 30 titolojn de miaj verkoj pri vol¬ 
apuko, publikigitaj inter 1979 kaj 1985 Inter- 
lingvistoj kai esperontologoj nuntempe havas 
kiel konsultlibron por sia reserĉo represon 
de la unua gramatiko pri volapuko verkita 
de Schleyer en 1880, la volapukan bi bl io- 
qrafion de J. Schmidt kaj kompilajon de do- 
kumentoj pri la unua volapuka kongreso cn 
1834. 

Car hodiau plejparte esperantistoj interesi- 
ĝas pri kaj dediĉas sin al volapukaj studoj. 
estas jo nature — kvankam paradokse — kc 
la aktuala lingvo de interkomunikado inter 
volapukologoj estas Esperanto. Tiu situacio 
kondukas al eĉ pli surpriza konkludo: se 
Esperanto funkeias kiel la laborlingvo de la 
volapukistaro, tiam volapuko neniam mortosl 
Pri tio certe kontentiĝos la etnistoj, kiuj cn 
sia propagando, marteladas la punkton, ke 
Esperanto estas konvena rimedo por defendi 
la minacatajn lingvoin do malgrandaj popo- 
loj. La volapukistoj sendube apartenas al la 
kategorio de lingvo minoritato, do la espe¬ 
rantistoj, kunlabore kun la etnistoj, havas la 
devon defendi la rojton do volapukistoj uzi 
sian lingvon inter si kaj Esperanton kun nc- 
volapukistoj. 

§§§ 

1. Vidu ankaü mian artikolon „Volapuko — 
la internacia lingvo, kiu ne volas morti“ 
cn „der esperantist“, n-ro 113/114 (3/4, 
1982), pĝ. 65-67. 

§§§ 


VOLAPÜKABLED reaperis 

Dum la lastaj jaroj konstateblis kreskanta 
interesiĝo pri la plej grava plan-lingvo de 
la 19a jarcento, Volapük. La volapükologio 
— scienco pri la lingvo. movado, literaturo 
kaj historio de Volapük — tarnen ankoraü 
troviĝas en embria stato. 

Por doni pli solidan bazon al studoj tiu- 
direktaj SEL 1 ) dccidis eldoni dufoje jarc 
apartan stud-organon pri Volapük: VOL¬ 
APÜKABLED. (Sub tiu titolo J. M. Schleyer 
eldonis de 1881—1908 la centran organon de 
la Volapük-movado.) 

La unua numero jus aperis (20-paĝa, plus 
kovrilo) Gian titol-paĝon ornamas portreto 
de pastro J. M. Bakalar (1857—1935), aütoro 
de Volapük-Iernolibroj por ĉeĥoj. 

El la enhavo de numero 1: 

EDITORIALO 

CEF-ARTIKOLO: La preceptoroj Hayer kaj 
Heintzeler 

VOLAPÜK-INFORMOJ (novaj eldonajoj, 
eventoj . , .) 

RECENZO (pri la libro „La unua Vp.- 
kongreso) 

MALLONGE 

La revuo aperas tute en Esepranto kaj estas 
kompostita kaj ilustrita. 

Ni invitas al abono. 

) Sarlanda Esperanto Ligo. 

RECENZOJ 


Rico bukedo kun unu dorno 

Li kaj ni. Festlibro por la 80-a naskiĝtago 
de Caston Waringien (1901 — 29 Julio — 
1981). Editoris Reinhard Haupenthal. 1985, 
Antverpeno — La Laguna: Kehlet/Stafeto, 
512 p. + 8 P* leterreproduktajoj, 150 x 215. 
Kun kvarjara malfruiĝo post la vivojubileo de 
la Esperanto enciklopodiisto Gaston Worin- 
gien, 13 jarojn post lia „Ni koj ĝi", aperis 
kolekto de kontribuoj por „Li" de 27foje „ni" 
(lo 28-a, Annakris Szimkat verŝajne estas 
pseŭdonimo de la editoro). La editoro suk- 
cesis kunmeti riĉan bukedon. Li mem, M. 
Boulton (poeme) kaj R. Bernard prezentas 
la multfacetan kaj por la evoiu(ig)o de Espe¬ 
ranto tiel kreivan vivon de la jubileulo. W. 
Auld analizas la „kulturarkivon" nica litera- 
tua revuo, pri kies redaktoro (G. W.) pre- 
zentas siajn rememorojn la eldoninto R. 
Fiquet. Gaston Waringhien, la eseiston, pre- 
zentas F. Diego, la tradukiston C. Conterno 
kaj K. Hall, la leksikologon J. Wells, kaj 
du pseüdonimojn de G. W. (G. E. MaOra, 
G. Petendo Peneter) analizas M. Duc Goni- 
naz. D. B. Gregor kritikas la tradukon de 
Eneido far Vallienne. K. Matuba traktas pri 
originalpoemaj hajkoj kaj utaoj. H. Vatre 
vortstatistike prilumas aütorajn stilapartajojn, 
ankaü tiujn de G. W.. W. Wingen prezentas 
itismajn formojn el la Zamenhofa traduko de 
Fabeloj de Andersen komparo kun la ger- 
mana tradukolingva bazo. A. D. Atanasov 
demandas pri arbitraj elementoj en Esperan¬ 
to kaj M. Boulton ofertas tre intersan studon 
pri nomenklaturo de koloroj. Skrupulege N. 
Kawasaki elplukas diferenc(et)ojn inter la 5 
eldonoj de „Marta“ kaj N. C. Maimon sur- 
prizas per la aserto, ke la satokupo (sic!) 
de Zamenhof estis la ... relegio. Traktas 
pri fonemaj opozicioj en Esperanto M. Man¬ 
gold, pri signo-signifo-problcmoj I. Szerda- 
helyi kaj pri determinado F. Pennacchietti. 
La skiza studo de T. Carlevaro pri mond- 
lingvaj akademioj bedaurinde malhavas ĉa- 
pitron pri la Akademio de Esperanto, kies 
prezidanto dum longa tempo estis Waringien. 
Guste pri la taskoi, funkciado kaj perspek- 
tivo de la lingva institucio de Esperanto 
urĝe necesos rezonadi. P. Förster sociologias 
pri la Ido-skismo kaj B. Golden trovas vol- 
apukan influon on la ĝermanaj elementoj de 
Esperanto. St. ĉuĝev diskutas estetikajn pro- 
blemojn en interlingvistiko, bedaurinde kon¬ 
traü PIV, nome „sinĥrone" kaj „diaĥrone", 
tarnen donante interesajn vidpunktojn pri la 
lingvistike apenaü akceptebla estetikumado 
pri lingvoj. (Pri-) Zamenhofajn dokumentojn 
prezentas J. Regulo kaj iu mistera A. Szim¬ 
kat. La meritplena editoro aldonas al siaj 
bonegaj volapukologiaj studoj pluan, nome 
pri Schleyer. Interesa estas la ampleksega 
eseo de A. Albault (pp. 111—193) pri alfa- 
betoj (inkluzive la Esperantan) kaj preseble- 
coj, kvankam genas troo da apostrofoj, kon- 
traüfundamenta w en westo (= okcidento), 
la superflua eosto (= oriento), cirilla (116) 
anstataü cirila, hella (115) anstataü helena, 
Lituanio (117) anstataü Litovio, makuloj, kiujn 
oni ne atendus de la prezidanto de la Aka¬ 
demio. Komplete katastrofa, kvazaü dorno 


en la bukedo, estas la somnambula „evoluo 
de Esperanto" de K. Piĉ, kiu gonglas per 
bombastajoj senenhavaj kaj lau kiu la be- 
daürinda lingvo de Zamenhof disponas pri 
magiajoj kiel i. a. „absoluta strukturo, per- 
fekta artefariteco, absoluta skemo, maksi- 
muma simplo, universala komoineblo, cent- 
procenta konstanteco, senekzempla unikeco" 
kaj „harmonia estetiko“. Ni krome ekscias 
en la neologisme mania lingvajo de Piĉ, ke 
„Esperanto ne evoluas ... eĉ ne povas evo- 
lui (290) kaj ke „Esperanto senĉese abrupto 
evoluas" kaj „tarnen tute ne ŝanĝiĝas" (292). 
IComprenu, kiu povas. R. Haupenthal kaj H. 
Vatre unuafoje listigis (ĉiujn?) publicajojn 
de la jubileulo. Sekvas tre malsamdetalaj 
priaütoraj notoj. Mankos indeksaj pri per- 
sonoj kaj temoj. Ne estas klara la ekesto 
de la Tabula Gratulatoria, kie enestas ne- 
kontribuintoj kaj mankas aliloke gratulintoj. 
Entute enhave kaj amplekse tre digna omaĝo 
al enhave amplekse tre digna enciklopedia 
kultivanto de la Zamenhofa lingvo. 

(La teksto ankaü aperis en „Esperanto" 7-8/86) 

Detlev Blanke 


MEMUARO PRI FLAMOJ 

far Nobuko Yamamoto, tradukita de Janet 
Bixby, eidonita de Stelidoj, Japanio, 1985, 
ĉ. dek paĝoj — aü pli ĝuste trioble dek, ĉar 
en angla, Esperanto kaj en japana lingvoj, 
DIN A 4. 

Estas mirinde, ke tiuj nur kelkaj paĝoj povas 
kaüzi tiom da emocio! Kiel „Akvon, mi pe- 
tas“, „Danjo en Vjetnamio“ kaj kelkaj aliaj 
ankaü tiu ĉi kajero (belaspekta) montrcis 
tute individuan amaran sperton pri la sen- 
humana — ne, kontraühumana — militarismo, 
Profite al usona reganta imperiisma klaso. 
Intertempe estis sufiĉe pruvite, ke tute ne 
necesis uzi la atombombojn super Hiroŝima 
kaj Nakasagi por venki Japanion, sed ke tiuj 
bomboj kontraü plejparte civiluloj, infanoj, 
virinoj kaj maljunuloj impresu Stalin, ke ili 
servu ĉantaĝe kontraü Stalin ĉe la konfe- 
renco de Potsdam. Sed pri tio ne temas en 
la Memuaro. 

Nobuko Yamamoto simple rakontas, kiel ŝi 
kun sia filino Eiko estis surprizitaj de tiu 
terura bombo, kiel ii travagis la detruitan, 
brulantan urbon por serĉi sian alian filinon 
Yoko — kiun ŝi finfine trovis morta — kaj 
sian edzon. Je la fino de ĉia rakonto Nabuko 
Yamamoto meditas: „Kion la ĉiopova pensis, 
permesinte tiun inferon? Mi nun firme kredas, 
ke paradizo kaj infero ambaü ekzistas nur en 
tiu ĉi mondo. Mi vidis la inferon en ĝia plej 
brutala formo. Se Dante vivus en la nuna 
tempo kaj travagus la detruon de la Bombo, 
li verkus pri pli mizera infero ol tiu, kiun li 
priskribis en „Dia Komedio". 

„Ĉu tiu ĉi sensenca buĉado tarnen neniam 
finigos?“ 

Nepre legu tiun verketon kaj rekomendu ĝin 
al aliaj, por ke ĝi helpu plifirmigi la falan- 
gon da pacdefendantoj kontraü atombomboj 
kaj entute kontraü äuj militojl 

Ludwig Schödl 

Junulara pago 


Junulara Estraro en Bad Saarow 

Je la lasta semajnfino en aprilo (86/IV/25-27) 
ni renkontiĝis pro nia lll-a kunveno en Bad 
Saarow. Troviĝis inter alie sur la tagordo 
analizo de la kulturtogoj en Halle, same la 
preparado de nia internacia seminario „Junu- 
laroj kaj Kulturo“ en Gusow. (Bedaŭrinde 
tiun seminarion poste ni devls nuligi pro 
teknikaj kaŭzoj) 

Sub la direktado de nia diskutgvidanto Andreas 
Penk (kiu komence informis nin koncerne la 
UNESKO-rezolucion lige al la 100-jara naskiĝ- 
tago de Esperanto) ni interkonsiliĝis pri pro- 
blemoj de nia junulara laboro. Diskutpunktoj 
estis nia kunlaboro en TEJO, kiun ni jesas, 
tarnen ni ege kontraŭstaris la decidon kon- 
gresi en Israelio. Krome por niaj gejunuloj 
necesas krei pli bonan eblecon uzi la „Pas- 
portan Servon" (internacia adresaro de TEJO) 
kaj pliforte kunlabori kun FDJ. 

Okazis ankaŭ ŝanĝo de taskoj. Pri „JC" trans- 
prenis respondecon Sylvia Lassika kaj Katrin 
Mattusch (krome por la kroniko). Andreas 
Penk forlasis nian estraron en majo — la 
novaj vicprezidantoj estas Matthias Bunk kaj 
Thorsten Lemke. Andreas kunlaboros en Men- 
tora Grupo kune kun Rainer Valtin kaj Ulrich 
Becker kaj staros plue ĉe nia flanko. Christian 
Schmitz estis liberigata de sia funkcio. 
Bedaürinde kelkaj funkciuloj ne aperis. Estas 
domaĝe, ĉar niajn problemojn en la junu¬ 
lara Esperanto-movado ni nur povas solvi 
kune — au tute ne. Tial ni, la ĉeestantoj, 
esperas por la venonta (IV-a) kunveno, ke 
denove ĉiuj membroj de nia estraro kunsidos, 
por sukcesigi nian komunan laboron. 

—Leo— (T. Lemke) 

Faka agado en kadro de TEJO 

Komisiono pri Science Aplikado de Esperanto 
prezentas al ĉiuj studentoj kaj junaj fakuloj 
la eblecon kunlabori, kiuj volas uzi Esperan- 
ton por sioj fakaj rilatoj. 

KSA — la konstante komisiono de TEJO — 
establiĝis dum la 36-a IJK en Rouma (Finn- 


lando, 1980) kaj novfondiĝis dum la 39-a IJK 
en Debrecen (Hungario, 1983). 

Gi devas plenumi multajn diversajn taskojn 
por la scienca aplikado de Esperanto kaj por 
la ebligo de la spertinterŝanĝo inter la unu- 
opaj fakoj kaj sciencoj pere de Esperanto. 
En kadro de tio KSA kunlaboras kun la scien- 
caj kaj fakaj organizoj de UEA kaj strebas 
havi kontaktojn kun la Komisiono pri faka 
agado de UEA. Tre grave estas ankaŭ, ke ĝi 
kontaktu kun neesperantistaj junularaj kaj 
sciencaj organizoj. 

Por solvi tiujn taskojn la estraro de KSA 
komencis listigi junajn interesatajn fakuloin 
kaj studentojn por helpi kaj instigi al ili 
fondi fakgrupojn. 

Ekzemple ekzistas jam la fakgrupo por natur- 
protektado (KoKo) kiu okazigas la 2-an inter- 
nacian naturprotektadan tendaron inter la 
11-a ĝis 18-a de aügusto 1986 en Hungario. 

Pli detalaj informoj ĉe : Detlef Kraus, Str. d. 
Friedens 18, Hoyerswerda, 7700. 

Lau informoj de J. Barossne 

TEJO-PSEK-seminario 
por Esperanto-aktivuloj 

Inter la 20-a ĝis 27-a de morto okazis en 
Radziköw/Pollando la 4-a TEJO-PSEK semi¬ 
nario sub la ĉeftemo „KER-kiucele?" 

(KER: Komisiono por Eksteraj Rilatoj de 
TEJO) 

Partoprenis 62 gejunuloj el 8 landoj, inter 
ili a'uj TEJO-estraranoj escepte Alex Humet. 
El GDR venis 5 Esperanto-aktivuloj, 3 de ili 
estas membroj de la junulara estraro. En 
prelegoj kaj loborgrupoj ni traktis la temojn: 
Kia estas la nuna stato de KER? Kiamaniere 
plue labori? Kiuj kontaktoj de TEJO kun inter- 
naciaj junularaj organizoj estas vere gravaj? 
kaj: Kiamaniere efektive uzi tiujn kontaktojn? 
Honora gasto dum la seminario estis Barbara 
Despiney el Francujo. Si prelegis pri „Ekste¬ 
raj rilatoj de UEA kun speciala konsidero 
pri rilatoj kun UNESKO". 



Jen foto pri la junulara 
grupo „Olof Palme" en 
Worin. Instruas Esperan- 
ton la veterano de la 
laborista Esperanto- 
movado Ernst Diedrich. 
(Vidu la korespond- 
dezirojn I) 

Aliaj gravaj diskutpunktoj estis la ogado de 
TEJO dum la jubilea jaro kaj la osa laboro 
de KAT (Komisiono por Aktivula Trajnado). 
Estas bedaŭrinde, ke nur ĉirkaŭ 20 semina- 
rianoj partoprenis la programon Lo alioj, 
prefere polaj gejunuloj, uzis la seminareble- 
cojn nur por ripozi kaj babili. Estus necese, 
ke la organizantoj pli zorgeme elektu la 
partoprenantojn. Flanke de la programo oka- 
zis multaj malgrandaj oficialaj kaj privataj 
kunsidoj. Por ni grava afero estis nia kun- 
sido kun la estraranoj de TEJO. Komune ni 
diskutis la eblecojn por la Esperanto-junularo 
de GDR, pli forte kunlabori en TEJO. De- 
tale ni ankaŭ disputis pri tiu — laŭ mia 
openio tute fuŝa koj danĝera — decido, kon- 
gresi en Israelio. lan Jackson klarigis al ni 
la paŝojn, kiuj gvidis al tiu decido. kaj an- 
kaŭ li opiniis, ke multaj komitatanoj verŝajnc 
ne sufiĉe pripensis siajn voĉdonojn. 

Kelkaj kulturaj vesperaranĝoj rondigis la pro¬ 
gramon, ekz. la kantado de Roman Büro, 
kiu tre plaĉis al ni. 

Entute la seminario estis informriĉa kaj inter- 
esa. 

Certe la TEJO-scminarioj cstas gravaj paŝoj 
por plibonigi la interkompreniĝon kaj kun- 
laboron inter la unuopaj junularaj Esperanto- 
organizoj kaj ene de TEJO! 

La venonta TEJO-seminario okazos printempe 
1987 en Bulgario organizota farc de BEJ. 

D. Kraus 


IVa interlingvistika (esperantologia) 
konferenco en Uralo 

Komence de aprilo en la Perma ŝtata uni- 
versitato okazis la tradicia 4a scienca kon¬ 
ferenco pri planlingvoj, kies ĉefa temo estis 
esperantologio. Dum la unua labortago estis 
prezentitaj 7 raportoj: 

— B. Kölker (Ufa) : Evoluo de Esperanto. 

— S. Straŝnenko (Tjumeno) : Fonematika 
oparteno de lo sonoj ŭ kaj fi. 

— A. Korjenkov (Sverdlovsk) : Tipaj morfo- 
logiaj specifajoj ĉe la ruslingvaj esperan- 
tistoj. 

— V. Kudrjavcev (Sverdlovsk) : Kompara ana- 
lizo de uzado de la artikolo „la" cn la 
tekstoj de la rus- kaj alilingvoj espcran- 
tistoj. 

— H. Gorecka (Svcdlovsk) : Uralaj toponimoj 
en Esperanto. 

— G. Gazizov (Ufa) : Kunmetitaj vortoj cn 
Esperanto. 

— L. Kuzjmenko (Nijnij Togil) : Pri la de- 
mando pri la stilaj specoj cn Esperanto. 

La raportoj vekis grandan intercsiĝon kaj 
viglan pridiskutadon de ties enhavoj. Resu- 
mante la rezultojn de la unua labortago la 
gvidanto de la konferenco, lektoro de la filo- 
logia fakultato de la universitato N. F. Pono- 
marjov, akcentis plialtiĝon de la scienca ni- 
velo de la raportoj kompare al la konferenco 
okazinta 1985. 


La duan tagon okazis .seminario pri celoj, 
politikoi, valoroj kaj evolutendencoj de la 
Esperanto komunumo. Oni prezentis 4 rapor- 
tojn, kiuj tiel aŭ aliel traktis la Manifeston 
de Raŭma — la kulturaj kaj kulturpolitikaj 
aspektoj de la Esperanto komunumo intercsas 
ankaŭ uralajn esperantistojn. Estas sendubc, 
ke dum la lastaj jaroj liveriĝis nova tenden- 
co ebliganta pli objektive taksi la ekster- 
lingvajn fenomenojn de Esperanto. 

Krom la ĉeftemaj aranĝoj estis organizita 
ankaŭ literotura vcspero omaĝe al la urala 
poeto-futuristo Vasilij Kamenskij, vizito al la 
urba arta galerio kaj tradicia sesio de la 
traduka rondo. La sekva, jam la kvina, Urala 
konferenco pri planlingvistiko okazos denove 
an Permo, aprilo 1987. 

Viktor Kudrjavcev, SU — 620145 

Sverdlovsk, 145 pk 287. 


ISEU IV 

En Veliko Tarnovo (Bulgario) okazis la IVa 
ISEU (20. — 25. 7. 1986). Partoprenis ĉ 120 
esperantistoj el Bulgario, Hungario, GDR, 
Pollando, Finnlando, Ceĥoslovakio, Sovetunio, 
Japanio. Eksterlandaj prelcgintoj: d-ro A. 
Mathe kaj doc. V. Balog (Hungario), S. 
Kauppinen (Finnlando) kaj bulgaraj: doc. 
K. Velkov, G. Mihalkov, L. Mihajlov, N. Ja- 
nev, D. Hitrov kaj O. Cankova prelegis pri 
E-terminologio, Interlingvistiko, E-poezio, E- 
instruado, E-gramatiko k. s. Eldiron (kuna 
kunlaboro de Simon, Ullrich kaj Marinov) 
faris d-ro Simon el GDR pri forst-termino- 
logio. 

La ĉeestintoj memorigis la memoron de bul- 
gara lingvisto. akad. V. Gcorgiev, mortinta 
la 14an de julio 1986. 

La soveta esperantisto-aktoro Oleg Popkov el 
Leningrad prezentis unuhoran monologon 
„Sonĝo de ridinda homo" de Dostojevski. 
Agrabla surprizo por la ĉi-jara ISEU estis 
la pentristino Helga Plötner el GDR, kiu 
dum okazinta ISEÜ sukcesis pentri 13 por- 
tretojn de diversnaciaj partoprenintoj. La 
lasten tagon oni ekspoziciis ties kolekton. 
La loka veterano Hr. Dolĉinkov faris ckspo- 
zicion de sia riĉa kolekto (ĉ. 200) de E-Ierni- 
loj. 

Dum la adiaua vespero oni admiris la spe- 
cialan spektaklon „Sono kaj lumo" cl la 
mezepoka fortikajo „Carevec". 

La IV-a ISEU signas novan ŝtupon en sia 
evoluo. La organizantoj priatentis la ĉefan 
mankon de tri antaüaj ISEU- la akuratecon. 
Gojigas tiaj eldiroj: „Ni ne sentis, ke oni 
organizas . . . ĉio iris glate“. 

O. Cankova 

Lingvistikci seminario de SEA 

Jam la 6-an fojon okazis dc la 13 — 15. de junio 
1986 en la bela ĉirkaŭajo de Nitra (en Bela- 
dicc) lingvistika seminario de SEA. Kiel ak- 
centis en sia malferma parolado prezidanto 
de SEA d-ro Andrej Lukaĉ, CSc., en tiu ĉi 
aranĝo, kiu havas en la spektro de asocia 
agado gravan rolon, koncentriĝas la faka 
potencialo de interlingvistika kaj esperanto- 
logia kampo kadre de la tuta Ceĥoslovakia 
Socialisma Rcspubliko kaj = kio estas apartc 
ĝojiga — ĝi fariĝas firma konsistajo de tiu- 
direkta agado en la landoj de socialismn 
mondo. 

Prelegis entute 8 lcktoroj pri jenaj lemoj: 

1. d-ino Vera Barandovskä 
ĉu Esperanto latinecas? 

2. Vladimir Gregor 

Pri la logiko en la lingvo generale kaj 
en Esperanto speciale 

3. d-ro Erich Spitz. CSc. 

La artikolo en Esperanto kaj en etnaj 
lingvoj 

4. Inĝ. Ales Bednarik 

Ĉu „ĥ" denove moderna? 

5. Inĝ. Jan Werner 

Signifo kaj senco de vorto en termino- 
logio 

6. d-ro Jiri Zeman 

Kunigo de fonemoj en Esperanto 

7. d-ro Baläzs Wacha 

Esperanto kaj ĝia uzado en familio 
0. d-ro Stanislav Kosecky 

Pri la facileco de Esperanto cl lingvistika 
vidpunkto 

Post ĉiu prelego sekvis diskuto la al temo. 
Libero diskuto al prclegitaj temoj, resp. al 
intcrlingvistika agado en SSR estis organizita 
post oficiala programo dimanĉe antaütag- 
mezc. 

AI la sukeeso de la seminario qrave kontri- 
buis per sia oferema organiza laboro anoj 
de Esperanto-rondeto en Nitra sub gvido dc 
s-ro Menhart, kiuj preparis por ĉiuj parto- 
prenintoj bonegajn materialajn kondiĉoin. La 
seminario pruvis daürc kreskantan kvaliton 
ne nur dc unuopaj temoj, sed ankaü de kon- 
sisto de lektora korpo. 

S. Kosecky 


Oferto: Jubilca E-kalendaro 

Ni ofertas Jubilean E-kalendaron por 1987. 
Prozo je peco M 2,50: 10 peccj M 23,— : 
100 pccoj M 210,—. De ĉiu kolendaro M —,50 
iras por solidarkonto. La kalendaro estas 
40 x 30 cm, teksajo, kun verda surskribo: 
100 jaroj de Esperanto 1387 — 1987, por paco 
kaj interkompreniĝo. 

Mendojn bv. direkt! al: Esperanto Verband 
im Kulturbund der DDR, Altmarkt 4, Auer¬ 
bach. 9700. 

Enpagoj a! konto n-ro 5832-37-919, Kreisspar¬ 
kasse Auerbach, Esperanto-Verband, „por 
kalendaro". 

S. Rynduch 


Turismaj tagoj en 2ilina 

Cent csperantisloj turistoj el Bulgario, Finn- 
lando, GDR, Hungario, Italio, Pollando kaj 
Ceĥoslovakio partoprenis la 8-ajn Turismajn 
Tagojn (26. 7. — 1. 8. 86) en Zilina CSSR. 
La partoprenantoj vizitis famajn turismajn 
centrojn dc Slovakio Vrätna-valon, Rokaron 
de Sulov kaj ankau naturmuzeon cn la urbo 
Roznov/Moravio. Okazis ankaŭ akeepto ĉe 
la prezidanto de Urba Nacia Komitato. Pri 
la aranĝajo informis 5 slovakaj gazetoj kaj 
Slovaka Radio. Turismaj Tagoj allogas ĉiam 
pli multajn turistojn. 


Sub la flago de l'amikeco 

Granda evento en la vivo de la sovetiaj espe- 
rantistoj estis la 23-a Baltia Esperantista Ten- 
daro (BET-23), okazinta la 10-20-an de julio 
1986 en la urbeto Smalininkai, distr. Jurbarkas 
(Litovio), dcdiĉita al la Internacia Jaro de 
la Paco. 

Giaj rnastroj estis litovaj geesperantistoj, sed 
partoprenis ĝin gesamideanoj ankaü el 12 
uniaj kaj 6 aütonomaj respublikoj de Sovet- 
unio, entutc 472 personoj. La tendaro estis 
perfekte organizita. La partoprenintoj loĝis, 
manĝis kaj laboris en oportunaj ejoj, ĉio en 
la sama korto. 

La ampleksa tendara programo enhavis: 
1. dugradajn Esperanto-kursojn, 2. Somcron 
Üniversitaton, laborintan laü tri sekeioj: 
lingva, medicina kaj sciencteknika, 3. semi- 
nariojn por klubestroj, kursgvidantoj, tradu- 
kistoj. 4 ekskursojn tra la distrikto Jurbarkas, 
dum kiuj oni konatiĝis kun pitoreskaj cirkaü- 
ojoj kaj historiaj lokoj, 5. la tagon de soci- 
utila laboro, kiam tendaranoj diligentis en 
la loka ŝtata bienego, 6. la mitingon por la 
Paco, 7. vosperajn omatorajn koncertojn. 

En unu granda ĉambro estis instalita riĉu 
diverstema ekspozicio. Funkciis alloga butiko, 
cn kiu oni povis akiri interalie la novapc- 
rintan en Esperanto litovan poczian libron 
„Homo" de E. Miczelaitis (mejelajtis). 

Ni aldonu, ke ĉiuvespere post la lastaj on- 
programitaj eroj nelacigebla junularo an- 
koraü longc bruligis tendaran liqnofajron, 
kantis kaj dancis. 

La dek tendaraj tagoj forflugis kiel sonĝo. 
Disigonte ni ne diris „adiaüon", sed: „ĝis 
la revido en la sekvonta BET-24". 

B. Trimakicne 


Teo Jung (1892 — 1986) 

La 13-an de majo forpasis Teo Jung, ger- 
mano, la plej rekonata esperantista jurnalisto 
dc la mondo. Inter 1917 — 1919 li eldonis 
monoton revuon Progreso. En 1920 li fondis 
la somajnan jurnalon Esperanto Triumfonta, 
kiu cn 1925 ŝanĝis sian titolon je Heroldo 
dc Esperanto. Teo Jung dum jardekoj redak- 
tis tiun ĉi rekonatan internacian movadan 
revuon. Li skribis multnombrajn artikolojn, 
poemojn, skizojn, rakontojn en multaj E- 
revuoj, krome aperis kclkaj liaj libroj. 

Eduardas Miezelaitis: HOMO. Poemciklo, 
esperantigita el la litova far Petras Ĉeliaus- 
kas. Eldonejo „Vaga“, Vilnius 1986, 94 paĝoj, 
kun lignogravurajoj. Prezo: 60 kopekoj. 

Eduardas Miezelaitis (pr. Eduärdas Mejelaj- 
tis) estas popola poeto de Litova Soveta 
Socialisma Respubliko, Heroo de Socialisma 
Laboro, laŭreato de Lenin-premio kaj de 
multaj aliaj altaj distingoj. Li naskiĝis en 
1919 en laborista familio kaj ekde 1935 ĝis 
hodiaŭ aperas poemkolektoj al lia plumo, 
kaj por infanoj, kaj por plenkreskuloj. 

La libron „HOMO" la aŭtoro mem toksas kiel 
programan verkon sur sia vojo de krea ser- 
ĉado. Gi naskiĝis „atenteme sekvante per la 
okuloj kaj kontrolante per la koro la ŝanĝi- 
ĝantajn tempon, vivon kaj homon". Por tiu 
verskolekto la poeto estis premiita en 1962 
per Lenin-premio. 

La plej elstara trajto de la verko estas la 
humanista patoso de la poemoj. Jen eble 
problemo por kelkaj legantoj, ĉar la liriko 
de la okdekaj jaroj tute ne plu ŝatas pa- 
toson. Sed la recenzanto konfesas. ke la 
denova renkonto kun tia preskaŭ forgesinta 
patoso refreŝige efikis al li. La moderna 
poezio kelkfoje forgesas la enhavajn radikojn 
pro tro multaj „se" kaj „tarnen". La aŭtoro 
transdonas al ni memkonscion, prezentante 
la himnon al la homo kaj al ties ter-patrino, 
kaj samtempe li lerte esprimas la premantan 
maltrankvilon pri la estonto de la homaro. 
Li verkas parte en liberaj, parte en rimitaj 
versoj. La tradukinto kreis poemojn kun rirni- 
taj kaj altkvalite ritmaj trajtoj. Kelkaj strofoj 
tiel altvaloras, ke oni sentas la emon par- 
kerigi ilin, ekzemple kelkajn versojn el 
„AMO“: 

Mi ekamis kun tia pasi*,/ 
ke blindigis min nokta ĉiel\ 
perdis vojon mi en Galaksi',/ 
kaj eksentis min ie sur stel*. 

Tuta mondo ridegis en ĝoj\/ 
ke mi restas sur stelo sen fin', 
kaj mi pensis, laŭ laktvoj'/ 
mi revonus denove sur ĝin, 
sur la teron, sentatan de mi/ 
en la brusto kun batoj de l'kor\ 

Teran ĉarmon en sonĝa viziV 
renovigis fidela memor'. 

La eldonaĵon ornamas ilustrajoj en formo 
de lignogravurajoj tre belaj far la popola 
artisto de Litova SSR Stasys Krasauskas 
(1919—1977). Tiel la libro aspektas kaj vere 
estas elstara donaco. 

Michael BEHR 


Kucharz, E. J.j Malgranda medicina vortaro 
Esperanto — angla — latina — pola — ger- 
mana — franca — rusa. Silezia Medicina 
Akademio, Katowice 1985. Du volumoj, 484 
paĝoj. 

En seplingva vortaro ĉio estas sepobla: sep 
antaŭparoloj, ĉiuj komenciĝantaj per la sama 
greklitera citaĵo malkorekte supersignita kaj 
tradukita. Nur la bibliografio estas sufiĉe 
internacie komprenebla kaj pro tio ne en sep 
paraleloj. Inter 44 fontlibroj estas 8 Esperant- 
lingvaj. Sekvas nun 2207 Esperantaj terminoj, 
ĉiuj kun la ses tradukoj nacilingven. Tiu ĉef- 
parto ampieksas 227 paĝojn kaj plenigas la 


unuan volumon. Difinoj mankas, sed ili estas 
en medicina vortaro eble pli rnalhaveblaj 
ol en kelkaj aliaj branĉoj. Ne necesas por 
kuracisto difini sternumon, kolelitiazon, endo- 
skopon ktp. 

La dua volumo enhavas ses nacilingvajn par- 
tojn, kies laŭalfabetaj vortoj indikas per nom- 
broj al la 2 207 terminoj de la unua volumo. 
La germana parto ekzemple nur havas 37 
paĝojn. Tio estas malavantaĝo de plurlingvaj 
vortaroj: ili estas tre dikaj. postulas multe 
da spaco en la bretaro, malŝparas paperon 
kaj kostas multon. Avantaĝoj estas la 
uzeblo en pluraj landoj kaj la vendeblo tlen. 
Oni povas kompari la diverslingvan vortuzon 
kaj traduki publikajojn el diversaj landoj. 
Sed pro tio enestas tro malmulte da vortoj. 
2207 terminoj, inter ili kelkaj sinonimoj, tute 
ne sufiĉasl 

La germana parto enhavas preserarojn (Ade- 
nozin-, Aneleptikum-, anhalted — kiu havas 
en la ĉefparto la germanan sinonimon „lang¬ 
wellig“ por longedaura, pfifend, Klitzler, 
Blasenspieiung ktp.), erarojn kiel „coronaria 
Arteria"; komoj mankas inter du vortoj au 
inter substantivo kaj sekva adjektivo. Malofte 
troviĝas estinta ortografio („Defect"), sed 
enestas ankaŭ malnovaj, apenaü plu uzataj 
vortoj. 

Fine sekvas listo de 42 sufiksoj kaj 49 pre- 
fiksoj. La grekliteraj formoj ne necesus, pre- 
cipe ĉar ankaŭ tie troviĝas mankoj kaj eraraj 
de akcentoj. 

Unu celo de la libro ŝajnas esti, propagandi 
Esperanton cnigante ĝin en plurlingvan medi- 
cinan vortaron (unualokel) kaj skizante la 
historion de ĝia apliko en medicino (en la 
antauparolo). Sed apud la grandaj poliglotaj 
vortaroj kiel tiuj de Zlotnicki kaj de Arnaudov 
qi do imponas tro modesta. 

d-ro P. W. Ruff 

Mario Simondetti: Kiamaniere distingi la 
fungojn? Come distinguere i funghif Tradu¬ 
kita el Esperanto en la italan de Giovanni 
Barbieri. Edizioni Gabrielli 1986 (loko de la 
eldonejo?), 62 p., 3 p. ilustrajoj 
Temas pri tre konata libreto pri distingado 
de fungoj, kiu aperis unuan fojon 1961. Nun 
ĝi reaperis kun paralela itallingva teksto. 
La libreto estas kvazaü algoritmo konsistanta 
el 66 ŝtupoj de distingado. Tralrante ĉl-tiun 
algoritmon oni diversloke trovas la koncernan 
fungon kun la priskribitaj ecoj. Por fungo- 
ŝatantoj tre utila libreto? 

D. B. 

Volumo pri Rristo Popov 

2ivot, otdaden na cvoja naroda. Jubileen 
sbornik 120 godini Rristo Popov. Red. Nikola 
Niudov, Ivan Stojanov, Olga Cankova. Veliko 
Tarnovo 1985, 165 p. 

La 12an de aprilo 1985 en Veliko Tarnovo 
okazis sciencpraktika konferenco pri la vivo 
de la bulgaro Rristo Popov, okaze de la 120a 
datreveno de lia naskiĝo. Popov estis popola 
instruisto, sociaganto, publicisto, popola ku¬ 
racisto kaj pioniro de Esperanto. 18 referajoj 
au studoj prilumas la ampleksan agadon de 
Popov, kiu estis unu el la unuaj gravai bul- 
garaj esperantistoj. La bibliografio de la 
verkaro de Popov entenas 143 titolojn. ĉiun 
artikolon sekvas Esperanto resumo. 

—e 

Ni publikigos nur tajpitajn koresponddezirojnl 

Brazilo 

Juna esperantisto planas biciklan vojaĝadon 
tra la mondo por diskonigi pacon, puran na- 
turon kaj Esperantonl Li esperas gastamaln 
helpojn de ĉiuj: Aleksandro Carneiro, str. 
Sao Vincente De Paulo, s/n, 44150 Santa 
Barbara — Bahia 


Bulgario 

Komencantino, 39j. flegistino, dez. kor. tut- 
monde: Veselina Krasinova, 7015 Ruse, 

Druschba 3 bl. 10 vh. S p. k. 18 
Boris Angelov, 4700 Smoljan, Bul. „Lenin" 70, 
Bl. 19, Ap. 14, dez. kor. pri abelkulturo 


GDR 

Studento dez. kor tutmonde p. c. t.: Ger¬ 
hard Wendlandt, 1156 Berlin, Storkower Str, 
215, Pf. 286 

Fritz Habermann, Herkomerstr. 10, Berlin- 
Treptow 1, 1193, dez. kor. tutmonde pri voja- 
ĝoj, literaturo, E-movado, kol. pm 
Gejunuloj de la 6a ĝis 9a klasoj dez. kor.: 

— Anett Möller, Karl-Marx-Str. 25, Pf. 96, 

Worin 2723 

— Hagen Schnauß, Pf. 9, Worin 2723 

— Beate Griese, Seeblick 8, Pf. 957, 

Worin 2723 

— Nils Pfützner, Fritz-Reuter-Pl. 25. Pf. 351, 
Worin 2723 

— Rene Griese, Seeblick 6, Pf. 964, 

Worin 2723 

— Franziska Bomke, Mühlenbrudistr. 28, 

Worin 2723 

—*■ Anne v. Fircks, Burgstr. 3, Worin 2723 

23j. pedagogo dez, kor pri muziko, literaturo, 
filmo, plantoj, bestoj, vivo en aliaj landoj; 
Eckhard Rohde, Am Markt 6, Bad Doberan, 
2560 

26j. laboristo dez. kor. tutmonde, int. pri 
biciklado, kosmoesploro, E-movado, kol, bk, 
pm: Ralf Lüdtke, August-Bebel-Str. 18, Bie¬ 
senthal 1296 

Brigitte Binder, Max-Herm-Str. 23, Branden¬ 
burg, 1800, dez. kor. tutmonde pri literaturo, 
kol. pm 


Hungario 

20i- studento de Muzika Altlernejo dez. kor. 
kun esp. gemuzikistoj el GDR. Ludas violon- 
ĉelon: Mario Machlik, 7400 Kaposvar, Leva 
köz 2. III./4. 

51 j. oficistino dez. kor pri literaturo, turismo: 
Katarina Ignöth, 4026 Debrecen, Honved u. 
3. II. 6. 

40]. bazlerneja instruisto dez. kor. kun ger- 
mana familio pri politiko, ekonomio, ped- 
agogia metodiko, turismo: Karlo Balla, 2100 
Gödöllö, Jönos u. I.a 

Kubo 

Gustavo C. Monales, Dandel n-ro 209, e/n. 
lobos y Barrutia. Kpto: D'Beche-Gbcoa 11, 
Habana, dez. kor. tutmonde p. ĉ. t., kol. bk, 
pm, revuojn 

Pollando 

22j, teknikisto dez. kor. tutmonde pri pentro- 
arto, fotoarto, teatro: Jolanta Babiarz, 57-200 
Zobkowice si, str. Kösciuski 5*2 

Komencantoj, 18 — 60j. dez. kor. tutmonde 
p. c. t. Bv. skribi al: 

Polski Zwiazek Esperantystöw, Kolo Nr. 2 
„Homa Kompreno“, przy ZR „DIORA", 58-200 
Dzierzoniöw, ul. Swidnicka 47 

Soveta Unio 

Inä. 60j., dez. kor. tutmonde pri la vivo en 
XXIa je., pri „eberna paco” — permanente 
paco, E-movado: Viktor Petr Cernikov, 
257 028 Cerkasy, Engelsa 241/1-63 

